ส่วนที่ 3

รายละเอียดโครงการ/กิจกรรม/มาตรการ ตามแผนปฏิบัติการฯ

**มิติที่ 1 การสร้างวัฒนธรรมสุจริต**

**1.1 การสร้างจิตสำนึกและความตระหนักแก่บุคลากร ทั้งข้าราชการการเมืองฝ่ายบริหาร ข้าราชการการเมืองฝ่ายสภาท้องถิ่น และฝ่ายประจำขององค์กรปกครองส่วนท้องถิ่น**

**1.1.1 เสริมสร้างจิตสำนึกและความตระหนักในการปฏิบัติราชการตามอำนาจหน้าที่ และการประพฤติตน
ตามประมวลจริยธรรม**

**รายละเอียดโครงการ/กิจกรรม/มาตรการ**

**โครงการที่ 1**

**1. ชื่อโครงการ : โครงการเผยแพร่ประชาสัมพันธ์ความรู้ด้านกฎหมายและระเบียบที่เกี่ยวข้องกับการปฏิบัติงาน**

 **ให้แก่บุคลากรองค์กรปกครองส่วนท้องถิ่น ผู้บริหารและสมาชิกสภาท้องถิ่น**

**2. หลักการและเหตุผล/ที่มาของโครงการ**

องค์กรปกครองส่วนท้องถิ่นจำเป็นต้องดำเนินโครงการเผยแพร่ประชาสัมพันธ์ความรู้ด้านกฎหมายและระเบียบที่เกี่ยวข้องกับการปฏิบัติงาน สำหรับบุคลากรองค์กรปกครองส่วนท้องถิ่น ผู้บริหารและสมาชิกสภาท้องถิ่น เพื่อเพิ่มพูนความรู้ ความเข้าใจด้านกฎหมาย ระเบียบ และกฎหมายที่เกี่ยวข้องกับการบริหารงานขององค์กรปกครองส่วนท้องถิ่นให้แก่ บุคลากรองค์กรปกครองส่วนท้องถิ่น ผู้บริหารและสมาชิกสภาท้องถิ่น เพื่อให้การบริหารงาน และปฏิบัติงานเป็นไปอย่างถูกต้อง ชอบธรรม ไม่เลือกปฏิบัติเกิดประโยชน์สูงสุดต่อประชาชน

**3. วัตถุประสงค์**

1) เพื่อให้บุคลากร ผู้บริหาร และสมาชิกสภาท้องถิ่น ได้เพิ่มพูนความรู้ความเข้าใจเกี่ยวกับระเบียบกฎหมายที่เกี่ยวข้องในการบริหารงานองค์กรปกครองส่วนท้องถิ่น

2) เพื่อพัฒนาศักยภาพบุคลากร ผู้บริหาร และสมาชิกสภาท้องถิ่น ให้มีความพร้อมในองค์ความรู้เกี่ยวกับกฎหมาย และระเบียบที่เกี่ยวข้อง เป็นแนวทางการปฏิบัติหน้าที่และบริหารราชการ

3) เพื่อให้องค์กรปกครองส่วนท้องถิ่นบริหารงานโดยยึดอำนาจหน้าที่ตามกฎหมาย ระเบียบ ข้อบังคับ
ในการปฏิบัติงานอย่างเคร่งครัดด้วยความชอบธรรม คำนึงถึงสิทธิเสรีภาพของประชาชน และผู้มีส่วนได้ส่วนเสีย

**4. กลุ่มเป้าหมาย**

บุคลากร ผู้บริหาร และสมาชิกสภาท้องถิ่นขององค์การบริหารส่วนตำบลเทวราช จำนวน 40 คน

**5. วิธีดำเนินการ**

1) จัดทำโครงการ/แผนงานและขออนุมัติดำเนินโครงการ/แผน ต่อผู้บริหาร

2) กำหนดกรอบเนื้อหาสาระในการส่งเสริมความรู้ด้านกฎหมาย ระเบียบ และกฎหมายที่เกี่ยวข้องสำหรับบุคลากร ผู้บริหารและสมาชิกสภาท้องถิ่น

3) เผยแพร่ประชาสัมพันธ์ความรู้ด้านกฎหมาย ระเบียบ และกฎหมายที่เกี่ยวข้องสำหรับบุคลากร
ผู้บริหารและสมาชิกสภาท้องถิ่น ผ่านช่องทางที่หลากหลาย เช่น เว็บไซต์ สื่อสังคมออนไลน์ บอร์ดประชาสัมพันธ์ จดหมายข่าว เป็นต้น

4) ประเมินผลและสรุปผลการดำเนินการ

5) รายงานผลการดำเนินการ

**6. ระยะเวลาดำเนินการ**

ปีงบประมาณ พ.ศ. 2566 - 2570

**7. งบประมาณดำเนินการ**

ไม่ใช้งบประมาณ

**8. ผู้รับผิดชอบโครงการ**

สำนักปลัด องค์การบริหารส่วนตำบลเทวราช

**9. ผลผลิต/ผลลัพธ์**

**ผลผลิต**

1) มีการเผยแพร่ประชาสัมพันธ์ความรู้ด้านกฎหมาย ระเบียบ และกฎหมายที่เกี่ยวข้องสำหรับบุคลากร ผู้บริหารและสมาชิกสภาท้องถิ่นผ่านช่องทางที่หลากหลาย เช่น เว็บไซต์ สื่อสังคมออนไลน์ บอร์ดประชาสัมพันธ์ จดหมายข่าวอย่างน้อย 5 ช่องทาง และไม่น้อยกว่าปีละ 4 ครั้ง (เผยแพร่ประชาสัมพันธ์รายไตรมาส)

2) บุคลากร ผู้บริหาร และสมาชิกสภาท้องถิ่น มีองค์ความรู้ด้านกฎหมาย ระเบียบที่เกี่ยวข้อง เพื่อเป็น
แนวทางการปฏิบัติหน้าที่และบริหารราชการ ไม่น้อยกว่าร้อยละ 80 (สำรวจโดยแบบทดสอบ/แบบประเมินผล)

**ผลลัพธ์**

องค์กรปกครองส่วนท้องถิ่นมีการบริหารงานโดยยึดอำนาจหน้าที่ตามกฎหมาย ระเบียบ ข้อบังคับ
ในการปฏิบัติงานอย่างเคร่งครัดด้วยความชอบธรรม คำนึงถึงสิทธิเสรีภาพของประชาชน และผู้มีส่วนได้ส่วนเสีย (สำรวจโดยใช้แบบประเมินติดตามผล/แบบสอบถามประชาชน)

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**รายละเอียดโครงการ/กิจกรรม/มาตรการ**

**โครงการที่ 2**

**1. ชื่อโครงการ : มาตรการ “ส่งเสริมการปฏิบัติงานตามประมวลจริยธรรมขององค์การบริหารส่วนตำบล .เทวราช”**

**2. หลักการและเหตุผล**

ตามที่องค์การบริหารส่วนตำบลเทวราช ได้ประกาศใช้ประมวลจริยธรรมขององค์การบริหารส่วนตำบล
เทวราช โดยกำหนดกลไกและระบบในการบังคับใช้อย่างมีประสิทธิภาพ ทั้งนี้ การฝ่าฝืนหรือไม่ปฏิบัติตามมาตรฐานทางจริยธรรมดังกล่าว ให้ถือว่าเป็นการกระทำผิดทางวินัย ซึ่งมีการกำหนดขั้นตอนการลงโทษตามความร้ายแรง
แห่งการกระทำนอกจากนี้ สำนักงาน ก.พ. ได้กำหนดแนวทางการดำเนินการตามประมวลจริยธรรมข้าราชการ
พลเรือนกรณีการเรี่ยไรและกรณีการให้หรือรับของขวัญหรือประโยชน์อื่นใด โดยมีวัตถุประสงค์เพื่อกำหนดให้ข้าราชการต้องละเว้นจากการแสวงหาประโยชน์ที่มิชอบ โดยอาศัยตำแหน่งหน้าที่และไม่กระทำการอันเป็นการขัดกันระหว่างประโยชน์ส่วนตนและประโยชน์ส่วนรวม ตามนัยหนังสือสำนักงาน ก.พ. ที่ นร 1013.7/ว 11
ลงวันที่ 25 ธันวาคม 2557 ซึ่งองค์กรปกครองส่วนท้องถิ่นควรนำแนวทางการดำเนินการดังกล่าวมาปรับใช้
เป็นแนวทางในการถือปฏิบัติโดยอนุโลม ดังนั้น เพื่อให้เกิดความโปร่งใสในการปฏิบัติงานและเป็นที่เชื่อถือไว้วางใจของประชาชน องค์การบริหารส่วนตำบลเทวราช จึงได้จัดทำมาตรการ “ส่งเสริมการปฏิบัติงานตามประมวลจริยธรรมขององค์การบริหารส่วนตำบลเทวราช” ขึ้น เพื่อให้บุคลากรทั้งฝ่ายการเมืองและฝ่ายประจำทุกระดับนำไปใช้ในการปฏิบัติหน้าที่ด้วยความซื่อสัตย์ สุจริต มีคุณธรรม จริยธรรม ไม่กระทำการอันเป็นการขัดกันแห่งผลประโยชน์หรือการมีผลประโยชน์ทับซ้อน

**3. วัตถุประสงค์**

1) เพื่อเป็นเครื่องมือกำกับความประพฤติของข้าราชการให้มีความโปร่งใส มีมาตรฐานในการปฏิบัติงาน
ที่ชัดเจนและเป็นสากล

2) เพื่อยึดถือเป็นหลักการและแนวทางการปฏิบัติงานอย่างสม่ำเสมอ ทั้งในระดับองค์กร ระดับบุคคลและเป็นเครื่องมือการตรวจสอบการทำงานด้านต่าง ๆ ขององค์การบริหารส่วนตำบลเทวราช เพื่อให้การดำเนินงานเป็นไปตามหลักคุณธรรม จริยธรรม มีประสิทธิภาพและประสิทธิผล

3) เพื่อทำให้เกิดรูปแบบองค์กรอันเป็นที่ยอมรับ เพิ่มความน่าเชื่อถือ เกิดความมั่นใจแก่ผู้รับบริการและประชาชนทั่วไป ตลอดจนผู้มีส่วนได้เสีย

4) เพื่อให้เกิดพันธะผูกพันระหว่างองค์กรและข้าราชการในทุกระดับ โดยให้ฝ่ายบริหารใช้อำนาจ
ในขอบเขตสร้างระบบความรับผิดชอบของข้าราชการต่อตนเอง ต่อองค์กร ต่อผู้บังคับบัญชา ต่อประชาชนและ
ต่อสังคม ตามลำดับ

5) เพื่อป้องกันการแสวงหาประโยชน์โดยมิชอบและความขัดแย้งทางผลประโยชน์ที่อาจเกิดขึ้น
รวมทั้งเสริมสร้างความโปร่งใสในการปฏิบัติงาน

**4. กลุ่มเป้าหมาย**

คณะผู้บริหาร สมาชิกสภา พนักงานองค์การบริหารส่วนตำบลและพนักงานจ้างองค์การบริหารส่วนตำบลเทวราชจำนวน 40 คน

**5. วิธีดำเนินการ**

1) จัดทำมาตรการและขออนุมัติดำเนินการต่อผู้มีอำนาจ

2) กำหนดแนวทาง รูปแบบ และช่องทางในการเผยแพร่ประมวลจริยธรรมสำหรับบุคคลในองค์กรและสาธารณชน

3) ประสานงานบุคคลและหน่วยงานที่เกี่ยวข้องเพื่อดำเนินการตามแนวทางและรูปแบบที่กำหนด

4) ดำเนินการเผยแพร่ประมวลจริยธรรมเพื่อใช้เป็นค่านิยมสำหรับองค์กร ข้าราชการทุกคนพึงยึดถือ
เป็นแนวทางปฏิบัติควบคู่ไปกับระเบียบและกฎข้อบังคับอื่น ๆ ตามแนวทางและรูปแบบที่กำหนด

5) ดำเนินการเผยแพร่ ประชาสัมพันธ์เกี่ยวกับประมวลจริยธรรม เปิดเผยเป็นการทั่วไปแก่สาธารณชน
ให้มีส่วนร่วมรับรู้และร่วมติดตามตรวจสอบ (ตามประกาศคณะกรรมการข้อมูลข่าวสารของราชการ เรื่อง กำหนดให้ข้อมูลข่าวสารตามเกณฑ์มาตรฐานความโปร่งใสและตัวชี้วัดความโปร่งใสของหน่วยงานของรัฐเป็นข้อมูลข่าวสาร
ที่ต้องจัดไว้ให้ประชาชนตรวจดูได้ตามมาตรา 9 วรรคหนึ่ง (8) แห่งพระราชบัญญัติข้อมูลข่าวสารของราชการ
พ.ศ. 2540 ตามแนวทางและรูปแบบที่กำหนด)

6) ประเมินและติดตามผลการดำเนินการ

7) รายงานผลการดำเนินการ

**6. ระยะเวลาดำเนินการ**

ปีงบประมาณ พ.ศ. 2566 - 2570

**7. งบประมาณดำเนินการ**

ไม่ใช้งบประมาณ

**8. ผู้รับผิดชอบ**

สำนักปลัด องค์การบริหารส่วนตำบลเทวราช

**9. ผลผลิต/ผลลัพธ์**

**ผลผลิต**

1) มีการเผยแพร่ประมวลจริยธรรม อย่างน้อย 3 ช่องทาง

2) คณะผู้บริหาร สมาชิกสภา พนักงานองค์การบริหารส่วนตำบล ลูกจ้างประจำ และพนักงานจ้างทั่วไป
มีความรู้ความเข้าใจ แนวทางการปฏิบัติตัวตามประมวลจริยธรรม ไม่น้อยกว่าร้อยละ 80 (สำรวจโดยใช้
แบบประเมินผล)

**ผลลัพธ์**

คณะผู้บริหาร สมาชิกสภา พนักงานองค์การบริหารส่วนตำบลเทวราช ปฏิบัติตามประมวลจริยธรรมขององค์การบริหารส่วนตำบลเทวราช (สำรวจโดยใช้แบบประเมินติดตามผล)

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**1.1.2 เสริมสร้างจิตสำนึกและความตระหนักในการยึดมั่นผลประโยชน์ส่วนรวมมากกว่าประโยชน์ส่วนตน
ที่จะไม่กระทำการอันเป็นการขัดกันแห่งผลประโยชน์หรือการมีผลประโยชน์ทับซ้อน**

**รายละเอียดโครงการ/กิจกรรม/มาตรการ**

**โครงการที่ 3**

**1. ชื่อโครงการ : โครงการป้องกันผลประโยชน์ทับซ้อนขององค์การบริหารส่วนตำบลเทวราช**

**2. หลักการและเหตุผล**

ด้วยสถานการณ์หรือการกระทำของบุคคลมีผลประโยชน์ส่วนตนเข้ามาเกี่ยวข้องจนส่งผลกระทบต่อการตัดสินใจหรือการปฏิบัติหน้าที่ในตำแหน่ง การกระทำดังกล่าวอาจเกิดขึ้นโดยรู้ตัวหรือไม่รู้ตัว ทั้งเจตนาหรือไม่เจตนา

หรือบางเรื่องเป็นการปฏิบัติสืบต่อกันมาจนไม่เห็นว่าจะเป็นสิ่งผิดแต่อย่างใด พฤติกรรมเหล่านี้เป็นการกระทำความผิดทางจริยธรรมของเจ้าหน้าที่ของรัฐที่ต้องคำนึงถึงผลประโยชน์สาธารณะ (ประโยชน์ของส่วนรวม)
แต่กลับตัดสินใจปฏิบัติหน้าที่โดยคำนึงถึงประโยชน์ของตนเองหรือพวกพ้อง ดังนั้น องค์การบริหารส่วนตำบล
เทวราช จึงได้ดำเนินโครงการป้องกันผลประโยชน์ทับซ้อนขององค์การบริหารส่วนตำบลเทวราช เพื่อป้องกันการทุจริตในการปฏิบัติราชการ

**3. วัตถุประสงค์**

1) เพื่อให้ความรู้ความเข้าใจแก่พนักงานองค์กรปกครองส่วนท้องถิ่นเกี่ยวกับการป้องกันผลประโยชน์
ทับซ้อน

2) เพื่อเสริมสร้างพฤติกรรมและวิธีการทำงานที่สุจริตโปร่งใสของข้าราชการและเจ้าหน้าที่ขององค์การบริหารส่วนตำบลเทวราช

3) เพื่อเสริมสร้างให้ข้าราชการและเจ้าหน้าที่ขององค์การบริหารส่วนตำบลเทวราช มีจิตสำนึก ค่านิยม และวัฒนธรรมเรื่องความซื่อสัตย์สุจริต มุ่งมั่นทำงานอย่างมีประสิทธิภาพ มีคุณธรรมอันมั่นคง ส่งผลให้หน่วยงาน
ปลอดจากการทุจริตคอร์รัปชัน มุ่งสู่การเป็นข้าราชการท้องถิ่นไทยใสสะอาด

**4. กลุ่มเป้าหมาย**

เจ้าหน้าที่ บุคลากรขององค์การบริหารส่วนตำบลเทวราช จำนวน 30 คน

**5. วิธีการดำเนินการ**

1) จัดตั้งคณะทำงาน/มอบหมายผู้รับผิดชอบเพื่อวิเคราะห์ความเสี่ยงเกี่ยวกับการปฏิบัติงานที่อาจเกิดผลประโยชน์ทับซ้อนของตำแหน่งต่าง ๆ

2) ปรับปรุงขั้นตอน แนวทางการปฏิบัติงานหรือระเบียบเพื่อป้องกันผลประโยชน์ทับซ้อน และจัดทำร่างคู่มือ/แนวทางการปฏิบัติงานเพื่อป้องกันผลประโยชน์ทับซ้อน

3) จัดเวทีเพื่อรับฟังความคิดเห็นข้อเสนอแนะจากบุคลากรภายในองค์กรเพื่อพัฒนาและปรับปรุงแนวทาง

การดำเนินการเพื่อป้องกันผลประโยชน์ทับซ้อน

4) ปรับปรุงขั้นตอน แนวทางการปฏิบัติงานหรือระเบียบ เพื่อป้องกันผลประโยชน์ทับซ้อนตามข้อเสนอแนะ

ที่ได้จากเวทีรับฟังความคิดเห็นฯ และจัดทำคู่มือ/แนวทางการปฏิบัติงานเพื่อป้องกันผลประโยชน์ทับซ้อน

5) จัดประชุมเพื่อให้ความรู้เรื่องผลประโยชน์ทับซ้อนและแนวทางการปฏิบัติงานเพื่อป้องกันผลประโยชน์

ทับซ้อน แก่บุคลากรของหน่วยงาน

6) เผยแพร่คู่มือ/แนวทางการปฏิบัติงานเพื่อป้องกันผลประโยชน์ทับซ้อนให้แก่บุคลากรของหน่วยงาน
และสาธารณชนให้รับทราบ

7) รายงานผลการดำเนินการ

**6. ระยะเวลาการดำเนินการ**

ปีงบประมาณ พ.ศ. 2566 - 2570

**7. งบประมาณในการดำเนินโครงการ**

ไม่ใช้งบประมาณ

**8. ผู้รับผิดชอบโครงการ**

สำนักปลัด องค์การบริหารส่วนตำบลเทวราช

**9. ผลผลิต/ผลลัพธ์**

**ผลผลิต**

1) พนักงานขององค์การบริหารส่วนตำบลเทวราช มีความรู้ความเข้าใจเรื่องผลประโยชน์ทับซ้อน ร้อยละ 80 ของจำนวนพนักงานฯ (สำรวจโดยใช้แบบประเมินผล/แบบทดสอบความรู้)

2) มีคู่มือ/แนวทางการป้องกันผลประโยชน์ทับซ้อน จำนวน 1 ชุด

3) มีการเผยแพร่คู่มือ/แนวทางการป้องกันผลประโยชน์ทับซ้อนแก่สาธารณชน อย่างน้อย 2 ช่องทาง
(เช่น เว็บไซต์หน่วยงาน บอร์ดประชาสัมพันธ์หน่วยงาน หนังสือเวียน เป็นต้น)

**ผลลัพธ์**

พนักงานขององค์การบริหารส่วนตำบลเทวราช มีความประพฤติปฏิบัติงานยึดมั่นประโยชน์ส่วนรวม
ไม่มีผลประโยชน์ทับซ้อน (สำรวจโดยใช้แบบประเมินติดตามผล)

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**1.1.3 เสริมสร้างจิตสำนึกและค่านิยมความซื่อสัตย์สุจริต และการต่อต้านการทุจริต**

**รายละเอียดโครงการ/กิจกรรม/มาตรการ**

**โครงการที่ 4**

**1. ชื่อโครงการ : โครงการเสริมสร้างองค์ความรู้ด้านการต่อต้านการทุจริต**

**2. หลักการและเหตุผล**

แผนแม่บทภายใต้ยุทธศาสตร์ชาติ (พ.ศ. 2561 - 2580) ประเด็นที่ (21) การต่อต้านการทุจริตและประพฤติมิชอบ กำหนดเป้าหมายไว้ว่า ประเทศไทยปลอดการทุจริตและประพฤติมิชอบ มุ่งเน้นการสร้างวัฒนธรรมสุจริต ส่งเสริมการปฏิบัติหน้าที่ของข้าราชการและเจ้าหน้าที่ของรัฐให้มีความใสสะอาดปราศจากพฤติกรรม
ที่ส่อไปในทางทุจริต ดังนั้น องค์การบริหารส่วนตำบลเทวราช จึงได้กำหนดดำเนินโครงการเสริมสร้างองค์ความรู้
ด้านการต่อต้านการทุจริตขึ้น เพื่อให้บุคลากรขององค์การบริหารส่วนตำบลเทวราช มีความรู้ความเข้าใจในการต่อต้านการทุจริต สอดส่อง เฝ้าระวังไม่ให้เกิดการกระทำการทุจริต ร่วมกันต่อต้านการทุจริต อันจะนำไปสู่การ
เป็นองค์กรที่ปลอดทุจริตในที่สุด

**3. วัตถุประสงค์**

1) เพื่อเสริมสร้างองค์ความรู้ด้านการต่อต้านการทุจริตแก่คณะผู้บริหารท้องถิ่น สมาชิกสภาท้องถิ่น
ข้าราชการฝ่ายประจำ ลูกจ้างประจำ ตลอดจนพนักงานทั่วไป

2) เพื่อให้คณะผู้บริหารท้องถิ่น สมาชิกสภาท้องถิ่น ข้าราชการฝ่ายประจำ ลูกจ้างประจำ พนักงานทั่วไป

เฝ้าระวังการทุจริต และร่วมกันต่อต้านการทุจริต

**4. กลุ่มเป้าหมาย**

ผู้บริหารท้องถิ่น สมาชิกสภาท้องถิ่น และเจ้าหน้าที่ขององค์การบริหารส่วนตำบลเทวราช จำนวน 30 คน

**5. วิธีดำเนินการ**

1) จัดทำโครงการและขออนุมัติต่อผู้มีอำนาจ

2) ประสานบุคคลและหน่วยงานที่เกี่ยวข้องเพื่อกำหนดรูปแบบและแนวทางในการเผยแพร่ข้อมูล

3) รวบรวมและเรียบเรียงฐานข้อมูล/องค์ความรู้เกี่ยวข้องกับการปลูกจิตสำนึกด้านการต่อต้านการทุจริต

4) นำข้อมูลที่ได้มาจัดทำเป็นสื่อเสริมสร้างองค์ความรู้ตามรูปแบบที่กำหนด (เช่น แผนพับ จดหมายข่าว

วีดิทัศน์ ป้ายประชาสัมพันธ์ เป็นต้น)

5) ดำเนินการเผยแพร่ ประชาสัมพันธ์และสร้างเสริมองค์ความรู้ ให้บุคลากรในสังกัดได้รับทราบและ
ถือปฏิบัติอย่างเคร่งครัด ตามแนวทางและช่องทางที่กำหนด

**6. ระยะเวลาดำเนินการ**

ปีงบประมาณ พ.ศ. 2566 - 2570

**7. งบประมาณดำเนินการ**

ไม่ใช้งบประมาณ

**8. ผู้รับผิดชอบโครงการ**

สำนักปลัด องค์การบริหารส่วนตำบลเทวราช

**9. ผลผลิต/ผลลัพธ์**

**ผลผลิต**

1) มีการเผยแพร่ข้อมูล/องค์กรความรู้ด้านการต่อต้านการทุจริตจำนวนอย่างน้อย 5 เรื่องขึ้นไป

2) คณะผู้บริหารท้องถิ่น สมาชิกสภาท้องถิ่น ข้าราชการฝ่ายประจำ ลูกจ้างประจำ พนักงานทั่วไป มีความรู้

ด้านการต่อต้านการทุจริต (สำรวจโดยใช้แบบประเมินผล/แบบทดสอบ)

**ผลลัพธ์**

คณะผู้บริหารท้องถิ่น สมาชิกสภาท้องถิ่น ข้าราชการฝ่ายประจำ ลูกจ้างประจำ พนักงานทั่วไป เฝ้าระวัง

การทุจริต และร่วมกันต่อต้านการทุจริต (สำรวจโดยใช้แบบประเมินติดตามผล)

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**มิติที่ 2 การบริหารราชการด้วยความโปร่งใส**

**2.1 การเปิดเผยข้อมูลสาธารณะขององค์กรปกครองส่วนท้องถิ่น**

**2.1.1 การเปิดเผยข้อมูลการบริหารงานและการดำเนินงาน**

**รายละเอียดโครงการ/กิจกรรม/มาตรการ**

**โครงการที่ 1**

**1. ชื่อโครงการ : มาตรการปรับปรุงและพัฒนาศูนย์ข้อมูลข่าวสารเพื่อเผยแพร่ข้อมูลข่าวสารแก่ประชาชน**

**2. หลักการและเหตุผล**

พระราชบัญญัติข้อมูลข่าวสารของราชการ พ.ศ. 2540 บัญญัติให้รัฐต้องจัดการให้ประชาชนมีโอกาสกว้างขวาง ในการได้รับข้อมูลข่าวสารเกี่ยวกับการดำเนินการต่าง ๆ ของรัฐ เป็นสิ่งจำเป็นเพื่อที่ประชาชนจะสามารถแสดงความคิดเห็นและใช้สิทธิทางการเมืองได้โดยถูกต้องกับความเป็นจริง และมีสิทธิได้รู้ข้อมูลข่าวสารของราชการ

ดังนั้น เพื่อให้การดำเนินการดังกล่าวเป็นไปตามที่กฎหมายกำหนด องค์การบริหารส่วนตำบลเทวราช จึงได้มี
ศูนย์ข้อมูลข่าวสารเพื่อให้ประชาชนสามารถเข้าตรวจดูข้อมูลข่าวสาร รวมทั้งดำเนินการปรับปรุงข้อมูลข่าวสาร
ให้ครบถ้วนและเป็นปัจจุบัน ผ่านช่องทางในสื่อต่าง ๆ ของหน่วยงาน

**3. วัตถุประสงค์**

1) เพื่อเผยแพร่ข้อมูลข่าวสารอันเป็นประโยชน์แก่ประชาชนอย่างครบถ้วน ถูกต้องและเป็นปัจจุบัน

2) เพื่อมีหน่วยประชาสัมพันธ์ข้อมูลข่าวสารของหน่วยงานสำหรับประชาชน

3) เพื่อจัดแสดงข้อมูลการดำเนินงานตามบทบาทภารกิจหน้าที่ต่อสาธารณชน

4) เพิ่มช่องทางให้ประชาชนได้มีส่วนร่วมในการตรวจสอบข้อมูลและการปฏิบัติงานขององค์การบริหาร
ส่วนตำบลเทวราช

**4. กลุ่มเป้าหมาย**

ศูนย์ข้อมูลข่าวสารองค์การบริหารส่วนตำบลเทวราช จำนวน 10 คน

**5. วิธีดำเนินการ**

1) จัดตั้งคณะทำงาน ปรับปรุงและพัฒนาศูนย์ข้อมูลข่าวสารของหน่วยงาน เพื่อดำเนินการให้มีการเผยแพร่

ข้อมูลข่าวสารตามกฎหมายว่าด้วยข้อมูลข่าวสารของทางราชการ

2) แต่งตั้งเจ้าหน้าที่ผู้รับผิดชอบศูนย์ข้อมูลข่าวสาร

3) จัดตั้งหน่วยประชาสัมพันธ์ ณ ที่ทำการองค์กรปกครองส่วนท้องถิ่น

4) จัดทำสื่อประชาสัมพันธ์เผยแพร่บทบาทและอำนาจหน้าที่ขององค์กรปกครองส่วนท้องถิ่น รวมทั้งมีการ

แสดงข้อมูลการดำเนินงานตามบทบาทภารกิจอย่างชัดเจน ถูกต้อง ครบถ้วน สมบูรณ์ และเป็นปัจจุบันทางเว็บไซต์

ของหน่วยงานและสื่ออื่น ๆ

5) จัดทำข้อมูลแสดงการดำเนินงาน และผลการปฏิบัติงานขององค์การบริหารส่วนตำบลเทวราช
เพื่อเผยแพร่ต่อสาธารณชน ผ่านสื่อช่องทางต่าง ๆ ของหน่วยงานเป็นระยะ สม่ำเสมอ โดยให้ข้อมูลข่าวสารเกี่ยวกับการบริหารงานบุคคล การบริหารงบประมาณ การเงิน การจัดหาพัสดุ การคำนวณราคากลาง การจัดซื้อจัดจ้าง
การใช้จ่ายงบประมาณ รายงานผลการปฏิบัติงาน ให้เป็นไปตามหลักเกณฑ์ วิธีการที่กฎหมาย ระเบียบ กฎ ข้อบังคับที่กำหนดแก่ประชาชนอย่างครบถ้วน ถูกต้องและไม่บิดเบือนข้อเท็จจริง

6) จัดให้มีช่องทางการสื่อสารเพื่ออำนวยความสะดวกให้แก่ประชาชนผู้รับบริการ ที่จะติดต่อสอบถาม
หรือขอข้อมูล หรือรับฟังคำติชม/แสดงความคิดเห็นเกี่ยวกับการดำเนินงาน/การให้บริการ เช่น

- มีหมายเลขโทรศัพท์เฉพาะที่มีเจ้าหน้าที่ให้บริการข้อมูลตลอดระยะเวลาทำการ

- แต่งตั้งเจ้าหน้าที่ผู้รับผิดชอบ เพื่ออำนวยความสะดวกให้แก่ประชาชนผู้รับบริการที่จะติดต่อสอบถาม/ขอข้อมูล/แสดงความคิดเห็น

- มีช่องทางการสื่อสารในรูปแบบต่าง ๆ เช่น การจัดตั้งศูนย์บริการร่วม กล่อง/ตู้รับฟังความคิดเห็น การประชุมรับฟังความคิดเห็น สื่อสังคมออนไลน์ เว็บบอร์ด เป็นต้น

7) ปรับปรุงระบบการให้ข้อมูลการดำเนินงานของหน่วยงานผ่านหมายเลขโทรศัพท์เฉพาะ และ/หรือระบบ

Call Center

8) จัดให้มีบริการอินเตอร์เน็ตสำหรับให้บริการประชาชนทั่วไป

9) จัดทำรายงานผลสถิติผู้มารับบริการ รวมทั้งข้อเสนอแนะในการใช้บริการ และสรุปผลเสนอผู้บริหาร

**6. ระยะเวลาดำเนินการ**

ปีงบประมาณ พ.ศ. 2566 - 2570

**7. งบประมาณดำเนินการ**

ไม่ใช้งบประมาณ

**8. ผู้รับผิดชอบโครงการ**

สำนักปลัด องค์การบริหารส่วนตำบลเทวราช

**9. ผลผลิต/ผลลัพธ์**

**ผลผลิต**

1) มีจำนวนช่องทางการประชาสัมพันธ์ อย่างน้อย 5 ช่องทาง

2) มีการปรับปรุงและพัฒนาข้อมูลข่าวสารของศูนย์ข้อมูลข่าวสารองค์การบริหารส่วนตำบลเทวราช
ให้มีข้อมูลที่ครบถ้วน ถูกต้อง เป็นปัจจุบัน

**ผลลัพธ์**

ประชาชนมีความพึงพอใจต่อการใช้บริการศูนย์ข้อมูลข่าวสารไม่ต่ำกว่าร้อยละ 80 (ใช้แบบสำรวจ
ความพึงพอใจการใช้บริการศูนย์ข้อมูลข่าวสาร)

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**2.1.2 การเปิดเผยข้อมูลการบริหารเงินงบประมาณ**

**รายละเอียดโครงการ/กิจกรรม/มาตรการ**

**โครงการที่ 2**

**1. ชื่อโครงการ : โครงการเสริมสร้างความโปร่งใสในการบริหารงบประมาณ**

**2. หลักการและเหตุผล/ที่มาของโครงการ**

เนื่องจากองค์กรปกครองส่วนท้องถิ่นมีอำนาจหน้าที่ในการจัดทำบริการสาธารณะด้วยตนเอง ทั้งในเรื่อง
การจัดหารายได้และการใช้จ่ายเงินและการบริหารงานต่าง ๆ ตามภารกิจและการจัดทำบริการสาธารณะ
แต่ต้องเป็นไปตามอำนาจหน้าที่และกฎหมายที่กำหนดไว้ ดังนั้น การที่องค์กรปกครองส่วนท้องถิ่นจะบริหารงาน
ให้มีประสิทธิภาพและเกิดประโยชน์สูงสุดแก่ประชาชน จะต้องบริหารงานด้วยความซื่อสัตย์ สุจริต มีความโปร่งใส และสามารถตรวจสอบได้ตามหลักธรรมาภิบาล พระราชบัญญัติข้อมูลข่าวสารของราชการ พ.ศ. 2540 และ
พระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. 2546 มาตรา 23 ที่กำหนดให้
การจัดซื้อจัดจ้าง ให้ส่วนราชการดำเนินการโดยเปิดเผยและเที่ยงธรรม โดยพิจารณาถึงประโยชน์และผลเสีย
ทางสังคม ภาระต่อประชาชน คุณภาพ วัตถุประสงค์ที่จะใช้ ราคาและประโยชน์ระยะยาวที่จะได้รับประกอบกัน ดังนั้น เพื่อให้การบริหารงบประมาณขององค์การบริหารส่วนตำบลเทวราช เป็นไปอย่างโปร่งใส ตรวจสอบได้
เกิดประสิทธิภาพและเกิดประโยชน์สูงสุดแก่ประชาชนในท้องถิ่น จึงดำเนินโครงการเสริมสร้างความโปร่งใสในการบริหารงบประมาณ เพื่อให้ประชาชนได้เข้าถึงข้อมูลข่าวสารเกี่ยวกับการจัดซื้อ – จัดจ้างได้ทุกโครงการและกิจกรรม

**3. วัตถุประสงค์**

1) เพื่อให้ประชาชนได้รับทราบข้อมูลข่าวสารเกี่ยวกับการจัดซื้อ - จัดจ้างตามโครงการและกิจกรรมต่าง ๆ

ขององค์การบริหารส่วนตำบลเทวราช

2) เพื่อเสริมสร้างความโปร่งใสในการปฏิบัติราชการ สามารถตรวจสอบได้ตามหลักธรรมาภิบาล

3) เพื่อป้องกันการทุจริตในองค์การบริหารส่วนตำบลเทวราช

**4. กลุ่มเป้าหมาย**

1) บุคลากรขององค์การบริหารส่วนตำบลเทวราช จำนวน 30 คน

2) ประชาชนในเขตพื้นที่องค์การบริหารส่วนตำบลเทวราช จำนวน 30 คน

**5. วิธีดำเนินการ**

1) รวบรวมข้อมูลแผนการใช้จ่ายงบประมาณประจำปี แผนการจัดซื้อจัดจ้างหรือจัดหาพัสดุ

2) เผยแพร่แผนการใช้จ่ายงบประมาณประจำปี แผนการจัดซื้อจัดจ้างหรือจัดหาพัสดุ ให้ประชาชนได้ทราบ

ผ่านทางเว็บไซต์และช่องทางต่าง ๆ

3) จัดเวทีรับฟังความคิดเห็น ข้อเสนอแนะจากบุคลากรภายใน ผู้มีส่วนได้ส่วนเสีย เพื่อพัฒนาและปรับปรุง

การใช้จ่ายเงินงบประมาณให้มีความโปร่งใส คุ้มค่า และสร้างการมีส่วนร่วมในการติดตามและตรวจสอบการใช้จ่าย

งบประมาณ

4) ฝึกอบรมให้บุคลากรภายในและประชาชนให้มีความรู้เกี่ยวข้องกับการพัสดุ

5) จัดให้ประชาชนเข้ามามีส่วนร่วมในกระบวนการจัดซื้อจัดจ้าง การจัดหาพัสดุ การตรวจรับพัสดุ เช่น

สังเกตการณ์ ติดตามผลการดำเนินการในการจัดซื้อจัดจ้าง การจัดหาพัสดุ การตรวจรับพัสดุ เป็นต้น

6) ประชุมกำกับติดตามการใช้จ่ายงบประมาณประจำปี

7) รายงานผลการดำเนินการ และเผยแพร่ผลการดำเนินงานให้บุคลากรภายในหน่วยงานและสาธารณชน

ให้ทราบโดยทั่วกัน ผ่านช่องทางต่าง ๆ ได้แก่

7.1) ผลการดำเนินโครงการ

7.2) รายงานการกำกับติดตามการใช้จ่ายงบประมาณประจำปี

7.3) รายงานสรุปผลการใช้จ่ายงบประมาณประจำปีตามวงรอบที่กฎหมาย/ระเบียบกำหนด

7.4) รายงานผลการจัดซื้อจัดจ้างรายเดือนและรายปี

**6. ระยะเวลาดำเนินการ**

ปีงบประมาณ พ.ศ. 2566 - 2570

**7. งบประมาณดำเนินการ**

ไม่ใช้งบประมาณ

**8. ผู้รับผิดชอบ**

กองคลัง องค์การบริหารส่วนตำบลเทวราช

**9. ผลผลิต/ผลลัพธ์**

**ผลผลิต**

1) มีการเผยแพร่ข้อมูลข่าวสารด้านการเงิน การคลัง และการพัสดุ ไม่น้อยกว่า 3 ช่องทาง

2) มีการจัดเวทีเพื่อรับฟังความคิดเห็นเพื่อพัฒนาการใช้จ่ายงบประมาณ จำนวน 1 ครั้ง

**ผลลัพธ์**

จำนวนข้อร้องเรียนเกี่ยวกับการจัดซื้อจัดจ้าง ลดลง

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**2.1.3 การเปิดเผยข้อมูลและพัฒนาทรัพยากรบุคคล**

**รายละเอียดโครงการ/กิจกรรม/มาตรการ**

**โครงการที่ 3**

**1. ชื่อโครงการ : มาตรการเปิดเผยข้อมูลสาธารณะ และกำกับติดตามการเผยแพร่ข้อมูลสาธารณะ
 ขององค์การบริหารส่วนตำบลเทวราช**

**2. หลักการและเหตุผล**

องค์การบริหารส่วนตำบลเทวราช มีอำนาจหน้าที่ในการจัดทำบริการสาธารณะ ทั้งในเรื่องการจัดหารายได้และการใช้จ่ายเงินและการบริหารงานต่าง ๆ ตามภารกิจ และการจัดทำบริการสาธารณะ การที่องค์การบริหาร
ส่วนตำบลเทวราช จะบริหารงานให้มีประสิทธิภาพและเกิดประโยชน์สูงสุดแก่ประชาชน จะต้องบริหารงาน
ด้วยความซื่อสัตย์สุจริต มีความโปร่งใส และสามารถตรวจสอบได้ตามหลักธรรมาภิบาล ดังนั้น เพื่อสร้าง
ความโปร่งใสในการบริหารราชการ และเปิดโอกาสให้ประชาชนสามารถตรวจสอบข้อมูลข่าวสารขององค์การบริหารส่วนตำบลเทวราชได้ จึงได้จัดทำมาตรการเปิดเผยข้อมูลสาธารณะ และมาตรการกำกับติดตามการเผยแพร่ข้อมูลสาธารณะขององค์การบริหารส่วนตำบลเทวราช เพื่อให้มีการเผยแพร่ข้อมูลข่าวสารให้เป็นไปตามกฎหมาย ระเบียบกฎ ข้อบังคับที่กำหนดไว้ รวมทั้งจัดให้มีการปิดประกาศ เผยแพร่ข้อมูลข่าวสารที่เกี่ยวข้องกับการปฏิบัติราชการ
ที่เป็นประโยชน์ต่อประชาชน เพื่อส่งเสริมบทบาทการมีส่วนร่วมของภาคประชาชนในการติดตามตรวจสอบ
การบริหารราชการขององค์การบริหารส่วนตำบลเทวราช

**3. วัตถุประสงค์**

1) เพื่อให้มีการเผยแพร่ข้อมูลข่าวสารให้เป็นไปตามกฎหมาย ระเบียบ กฎ ข้อบังคับ ที่กำหนดไว้
เช่น ข้อมูลข่าวสารที่เกี่ยวกับการบริหารงานบุคคล การบริหารงบประมาณ การเงิน การจัดหาพัสดุ การจัดซื้อ
จัดจ้าง ฯลฯ

2) เพื่อกำกับติดตามการเผยแพร่ข้อมูลข่าวสารของหน่วยงานที่เกี่ยวข้องให้เป็นไปตามกฎหมาย
ระเบียบ กฎ ข้อบังคับที่กำหนด

3) เพื่อกำกับติดตามหน่วยงานที่เกี่ยวข้องให้ปิดประกาศ เผยแพร่ข้อมูลข่าวสารที่เกี่ยวข้องกับการ
ปฏิบัติราชการที่เป็นประโยชน์ต่อประชาชน

4) เพื่อให้การบริหารราชการเกิดความโปร่งใส และประชาชนสามารถตรวจสอบได้ตามหลักธรรมาภิบาล

**4. กลุ่มเป้าหมาย**

สำนัก/กอง ในองค์การบริหารส่วนตำบลเทวราช จำนวน 40 คน

**5. วิธีดำเนินการ**

1) จัดตั้งคณะทำงานจัดทำมาตรการเปิดเผยข้อมูลสาธารณะ และกำกับติดตามการเผยแพร่ข้อมูลสาธารณะ

ขององค์การบริหารส่วนตำบลเทวราช

2) ประชุมคณะทำงานฯ

2.1) กำหนดแนวทาง/มาตรการเพื่อกำกับติดตามหน่วยงานที่เกี่ยวข้องให้เผยแพร่ข้อมูลขององค์การบริหารส่วนตำบลเทวราช ต่อสาธารณชน โดยพิจารณาให้มีการเผยแพร่ข้อมูลที่เป็นประโยชน์กับสาธารณชนให้เป็นปัจจุบัน ทางเว็บไซต์ขององค์กรปกครองส่วนท้องถิ่นและสื่อออนไลน์รูปแบบอื่น ๆ และช่องทางที่หลากหลาย ใน 5 ประเด็น ดังนี้

2.1.1) ข้อมูลพื้นฐาน ได้แก่ โครงสร้างการแบ่งส่วนราชการของหน่วยงาน ข้อมูลผู้บริหาร
อำนาจหน้าที่ แผนยุทธศาสตร์ หรือแผนพัฒนาหน่วยงาน ข้อมูลการติดต่อ กฎหมายที่เกี่ยวข้อง ข่าวประชาสัมพันธ์ การปฏิสัมพันธ์ข้อมูล เครือข่ายสังคมออนไลน์ (Social Network)

2.1.2) การบริหารงาน ได้แก่ แผนการดำเนินงาน รายงานการกำกับติดตามการดำเนินงานประจำปีรอบ 6 เดือน รายงานการกำกับติดตามการดำเนินงานประจำปี คู่มือหรือมาตรฐานการปฏิบัติงาน คู่มือหรือมาตรฐานการให้บริการ ข้อมูลเชิงสถิติการให้บริการ รายงานผลการสำรวจความพึงพอใจ
การให้บริการ E - Service

2.1.3) การบริหารเงินงบประมาณ ได้แก่ แผนการใช้จ่ายงบประมาณประจำปี
รายงานการกำกับติดตามการใช้จ่ายงบประมาณประจำปีรอบ 6 เดือน รายงานการกำกับติดตามการใช้จ่ายงบประมาณประจำปี แผนการจัดซื้อจัดจ้างหรือแผนการจัดหาพัสดุ ประกาศต่าง ๆ เกี่ยวกับการจัดซื้อจัดจ้าง
หรือการจัดหาพัสดุ สรุปผลการจัดซื้อจัดจ้าง หรือการจัดหาพัสดุรายเดือน

2.1.4) การบริหารและพัฒนาทรัพยากรบุคคล ได้แก่ นโยบายการบริหารทรัพยากรบุคคล

การดำเนินการตามนโยบายการบริหารทรัพยากรบุคคล หลักเกณฑ์การบริหารและพัฒนาทรัพยากรบุคคล
รายงานผลการบริหารและพัฒนาทรัพยากรบุคคล

2.1.5) การส่งเสริมความโปร่งใส ได้แก่ การจัดการเรื่องร้องเรียนการทุจริต และการ
เปิดโอกาสให้เกิดการมีส่วนร่วม

2.2) กำหนดแนวทาง/มาตรการกำกับติดตามหน่วยงานที่เกี่ยวข้อง เผยแพร่ข้อมูลข่าวสารการให้บริการต่าง ๆ กฎเกณฑ์ ข้อกฎหมาย ข้อบังคับ และสถานที่ให้บริการอย่างชัดเจน เพื่อเป็นประโยชน์ต่อประชาชน

3) ติดตามผลการดำเนินการตามมาตรการเปิดเผยข้อมูลสาธารณะ และกำกับติดตามการเผยแพร่ข้อมูลสาธารณะขององค์การบริหารส่วนตำบลเทวราช

4) รายงานผลการเปิดเผยข้อมูลสาธารณะ และกำกับติดตามการเผยแพร่ข้อมูลสาธารณะขององค์การบริหารส่วนตำบลเทวราช ให้ผู้บริหารทราบ

**6. ระยะเวลาดำเนินการ**

ปีงบประมาณ พ.ศ. 2566 - 2570

**7. งบประมาณดำเนินการ**

ไม่ใช้งบประมาณ

**8. ผู้รับผิดชอบโครงการ**

ทุกสำนัก/กอง ในองค์การบริหารส่วนตำบลเทวราช

**9. ผลผลิต/ผลลัพธ์**

**ผลผลิต**

1) มีการเปิดเผยข้อมูลสาธารณะที่เป็นประโยชน์กับสาธารณชนให้เป็นปัจจุบันทางเว็บไซต์ขององค์กรปกครองส่วนท้องถิ่นและสื่อออนไลน์รูปแบบอื่น ๆ และช่องทางที่หลากหลาย ใน 5 ประเด็น ดังนี้

- ข้อมูลพื้นฐาน

- การบริหารงาน

- การบริหารเงินงบประมาณ

- การบริหารและพัฒนาทรัพยากรบุคคล

- การส่งเสริมความโปร่งใส

2) มีการเผยแพร่ข้อมูลสาธารณะให้เป็นไปตามกฎหมาย ระเบียบ กฎข้อบังคับที่กำหนดไว้

3) กำกับติดตามการเผยแพร่ข้อมูลสาธารณะของหน่วยงานที่เกี่ยวข้องให้เป็นไปตามกฎหมาย ระเบียบ กฎ

ข้อบังคับที่กำหนด

4) กำกับติดตามหน่วยงานที่เกี่ยวข้องให้ปิดประกาศ เผยแพร่ข้อมูลข่าวสารที่เกี่ยวข้องกับการปฏิบัติราชการที่เป็นประโยชน์ต่อประชาชน

**ผลลัพธ์**

1) ประชาชนมีความพึงพอใจต่อการเผยแพร่ข้อมูลสาธารณะขององค์กรปกครองส่วนท้องถิ่น ไม่ต่ำกว่า
ร้อยละ 80 (สำรวจโดยใช้แบบประเมินความพึงพอใจ)

2) ภาคประชาชนมีส่วนร่วมในการตรวจสอบการบริหารราชการขององค์การบริหารส่วนตำบลเทวราช

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**2.2 มาตรการส่งเสริมคุณธรรมและความโปร่งใส**

**2.2.1 การแสดงเจตนารมณ์ในการปฏิบัติหน้าที่และบริหารงานด้วยความซื่อสัตย์สุจริต เป็นไปตามหลัก
ธรรมาภิบาลของผู้บริหาร**

**รายละเอียดโครงการ/กิจกรรม/มาตรการ**

**โครงการที่ 4**

**1. ชื่อโครงการ : มาตรการแสดงเจตนารมณ์ในการนำหลักคุณธรรมมาใช้ในการบริหารงานของผู้บริหาร**

 **องค์การบริหารส่วนตำบลเทวราช ด้วยการจัดทำแผนปฏิบัติการป้องกันการทุจริต
 เพื่อยกระดับคุณธรรมและความโปร่งใส**

**2. หลักการและเหตุผล**

องค์การบริหารส่วนตำบลเทวราช เล็งเห็นถึงความสำคัญในการป้องกันและปราบปรามการทุจริตในระดับท้องถิ่น และคาดหวังว่าองค์กรปกครองส่วนท้องถิ่นจะเป็นกลไกที่สำคัญในการสร้างวัฒนธรรมสุจริต รวมทั้งผู้บริหาร

มีความมุ่งมั่นที่จะบริหารราชการให้เกิดประโยชน์สุขแก่ประชาชนในท้องถิ่น มีการบริหารให้เป็นไปตามหลัก
การบริหารกิจการบ้านเมืองที่ดี ให้ความสำคัญกับการต่อต้านการทุจริตและการมีส่วนร่วมของประชาชน จึงได้มีการดำเนินการจัดทำมาตรการแสดงเจตนารมณ์ในการนำหลักคุณธรรมมาใช้ในการบริหารงานของผู้บริหารองค์การบริหารส่วนตำบลเทวราช ด้วยการจัดทำแผนปฏิบัติการป้องกันการทุจริตเพื่อยกระดับคุณธรรมและความโปร่งใส

**3. วัตถุประสงค์**

1) เพื่อส่งเสริมให้ผู้บริหารองค์การบริหารส่วนตำบลเทวราช แสดงเจตนารมณ์ในการนำหลักคุณธรรมมาใช้

ในการบริหารงานของผู้บริหาร ด้วยการจัดทำแผนปฏิบัติการป้องกันการทุจริต เพื่อยกระดับคุณธรรมและความโปร่งใส

2) เพื่อประชาสัมพันธ์การจัดทำแผนปฏิบัติการป้องกันการทุจริตเพื่อยกระดับคุณธรรมและความโปร่งใสขององค์การบริหารส่วนตำบลเทวราช สู่การรับรู้ของสาธารณชน

3) เพื่อขับเคลื่อนแผนปฏิบัติการป้องกันการทุจริต เพื่อยกระดับคุณธรรมและความโปร่งใสขององค์การบริหารส่วนตำบลเทวราช

**4. กลุ่มเป้าหมาย**

1) ผู้บริหารท้องถิ่น สมาชิกสภาท้องถิ่น พนักงานส่วนตำบลและพนักงานจ้าง จำนวน 40 คน

2) ประชาชน จำนวน 30 คน

**5. วิธีดำเนินการ**

1) จัดทำมาตรการและขออนุมัติต่อผู้มีอำนาจ

2) กำหนดรูปแบบ/แนวทาง/ช่องทางในการแสดงเจตนารมณ์ฯ

3) จัดทำประกาศเจตนารมณ์ในการนำหลักคุณธรรมมาใช้ในการบริหารงานของผู้บริหารและเผยแพร่

ประชาสัมพันธ์ผ่านเว็บไซต์หน่วยงาน

4) ผู้บริหารกำหนดนโยบาย/มาตรการ/แผนงาน เพื่อพัฒนาหน่วยงาน ด้วยการจัดทำแผนปฏิบัติการป้องกันการทุจริตฯ

5) จัดตั้งคณะทำงานเพื่อจัดทำแผนปฏิบัติการป้องกันการทุจริต

6) จัดทำแผนปฏิบัติการป้องกันการทุจริตฯ

7) เผยแพร่แผนปฏิบัติการป้องกันการทุจริตฯ ตามช่องทางและรูปแบบที่กำหนด

8) ผู้บริหารควบคุมติดตามให้ดำเนินการตามแผนปฏิบัติการป้องกันการทุจริต

9) ติดตาม ประเมินผลการปฏิบัติตามแผนปฏิบัติการป้องกันการทุจริต

10) รายงานผลการดำเนินการ

**6. ระยะเวลาดำเนินการ**

ปีงบประมาณ พ.ศ. 2566 - 2570

**7. งบประมาณดำเนินการ**

ไม่ใช้งบประมาณ

**8. ผู้รับผิดชอบ**

สำนักปลัด องค์การบริหารส่วนตำบลเทวราช

**9. ผลผลิต/ผลลัพธ์**

**ผลผลิต**

1) มีประกาศเจตนารมณ์ในการนำหลักคุณธรรมมาใช้ในการบริหารงานของผู้บริหาร เพื่อยกระดับคุณธรรม

และความโปร่งใส

2) มีนโยบาย/มาตรการ/แผนงานของผู้บริหาร เพื่อพัฒนาหน่วยงาน เพื่อยกระดับคุณธรรมและความโปร่งใส

3) มีแผนปฏิบัติการป้องกันการทุจริตเพื่อยกระดับคุณธรรมและความโปร่งใสขององค์การบริหารส่วนตำบลเทวราช พ.ศ. 2566 - 2570

**ผลลัพธ์**

องค์การบริหารส่วนตำบลเทวราช มีผลการประเมิน ITA ผ่านเกณฑ์การประเมิน (85 คะแนนขึ้นไป)

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**2.2.2 การจัดทำมาตรการส่งเสริมคุณธรรมและความโปร่งใสภายในหน่วยงาน**

**รายละเอียดโครงการ/กิจกรรม/มาตรการ**

**โครงการที่ 5**

**1. ชื่อโครงการ : มาตรการ NO Gift Policy**

**2. หลักการและเหตุผล**

แผนแม่บทภายใต้ยุทธศาสตร์ชาติ (พ.ศ. 2561 - 2580) ประเด็นที่ (21) การต่อต้านการทุจริตและประพฤติมิชอบ ได้กำหนดแผนป้องกันการทุจริตและประพฤติมิชอบ โดยกำหนดให้การพัฒนาค่านิยมของนักการเมือง ให้มีเจตนารมณ์ที่แน่วแน่ในการทำตนเป็นแบบอย่างที่ดี มีคุณธรรม จริยธรรม ความซื่อสัตย์สุจริต
เห็นแก่ประโยชน์ส่วนรวม เป็นแนวทางหนึ่งในการพัฒนาเพื่อนำไปสู่เป้าหมาย “ประเทศไทยปลอดการทุจริตและประพฤติมิชอบ”

อีกทั้งแผนการปฏิรูปประเทศ ด้านการป้องกันและปราบปรามการทุจริตและประพฤติมิชอบ ประเด็นปฏิรูปด้านการป้องปราม ได้กำหนดกลยุทธ์ให้หัวหน้าส่วนราชการ หัวหน้าหน่วยงานของรัฐ หรือผู้บังคับบัญชา มีมาตรการเสริมสร้างวัฒนธรรมองค์กรในการป้องกันและปราบปรามการทุจริตและประพฤติมิชอบ และเป็นตัวอย่างในการบริหารงานด้วยความซื่อตรงและรับผิดชอบ กรณีปล่อยปละละเลยไม่ดำเนินการให้ถือเป็นความผิดวินัยหรือความผิดทางอาญา

องค์การบริหารส่วนตำบลเทวราช เล็งเห็นถึงความสำคัญในการป้องกันและปราบปรามการทุจริตในระดับท้องถิ่นเอง มีความมุ่งมั่นที่จะบริหารราชการให้เกิดประโยชน์สุขแก่ประชาชนในท้องถิ่น มีการบริหารให้เป็นไปตามหลักการบริหารกิจการบ้านเมืองที่ดี ให้ความสำคัญกับการต่อต้านการทุจริตและการมีส่วนร่วมของประชาชน ผู้บริหารได้ให้ความสำคัญกับการบริหารงานเพื่อป้องกันการทุจริตเป็นอย่างยิ่งจึงได้เสริมสร้างวัฒนธรรมองค์กร
ในการป้องกันการทุจริตโดยการจัดทำมาตรการ NO Gift Policy ขึ้น เพื่อหลีกเลี่ยงการกระทำอันอาจมีผลต่อดุลพินิจ หรือการตัดสินใจในการปฏิบัติหน้าที่ซึ่งนำไปสู่การเลือกปฏิบัติ หรือก่อให้เกิดผลประโยชน์ทับซ้อน

**3. วัตถุประสงค์**

1) เพื่อเสริมสร้างวัฒนธรรมในการป้องกันการทุจริตขององค์การบริหารส่วนตำบลเทวราช

2) เพื่อแสดงเจตจำนงสุจริตของผู้บริหารท้องถิ่น สมาชิกสภาท้องถิ่น และบุคลากรขององค์การบริหาร
ส่วนตำบลเทวราช มีวัฒนธรรมองค์กร No Gift Policy

**4. กลุ่มเป้าหมาย**

ผู้บริหาร สมาชิกสภาองค์การบริหารส่วนตำบลเทวราชจำนวน 50 คน

**5. วิธีดำเนินการ**

1) ผู้บริหารและบุคลากรจัดประชุมเพื่อร่วมกันจัดทำมาตรการ “NO Gift Policy ไม่รับ - ไม่ให้”

2) จัดทำประกาศใช้ NO Gift Policy พร้อมแนวทางการดำเนินการตามมาตรการ NO Gift Policy

3) ผู้บริหารประกาศใช้ NO Gift Policy

4) เผยแพร่ประกาศใช้ NO Gift Policy ให้แก่บุคคลภายในองค์กรและสาธารณชนให้รับทราบโดยทั่วกัน

5) ประเมินผลและติดตามผลการใช้มาตรการ NO Gift Policy

6) รายงานผลการดำเนินการ

**6. ระยะเวลาดำเนินการ**

ปีงบประมาณ พ.ศ. 2566 – 2570

**7. งบประมาณดำเนินการ**

ไม่ใช้งบประมาณ

**8. ผู้รับผิดชอบ**

สำนักปลัด องค์การบริหารส่วนตำบลเทวราช

**9. ผลผลิต/ผลลัพธ์**

**ผลผลิต**

1) มีประกาศใช้ NO Gift Policy จำนวน 1 ฉบับ

2) ผู้บริหารท้องถิ่น สมาชิกสภาท้องถิ่น บุคลากรขององค์การบริหารส่วนตำบลเทวราช

ดำเนินการตามแนวทาง NO Gift Policy จำนวนร้อยละ 100 (สำรวจโดยใช้แบบประเมิน/แบบสำรวจ)

**ผลลัพธ์**

ผู้บริหาร สมาชิกสภาฯ บุคลากรขององค์การบริหารส่วนตำบลเทวราช ไม่มีเรื่องร้องเรียนเรื่องสินบน

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**รายละเอียดโครงการ/กิจกรรม/มาตรการ**

**โครงการที่ 6**

**1. ชื่อโครงการ : มาตรการการสร้างความโปร่งใสในการบริหารงานบุคคล**

**2. หลักการและเหตุผล**

พระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. 2542

ได้กำหนดอำนาจและหน้าที่ในการจัดระบบบริการสาธารณะขององค์กรปกครองส่วนท้องถิ่น โดยให้มีอำนาจ
และหน้าที่จัดระบบบริการสาธารณะเพื่อประโยชน์ของประชาชนในท้องถิ่น บริหารกิจการในเขตองค์กรปกครองส่วนท้องถิ่นและภายใต้โครงสร้างการบริหารงานขององค์กรปกครองส่วนท้องถิ่น มุ่งหวังให้เกิดความคล่องตัวในการปฏิบัติราชการประชาชนสามารถเข้ามามีส่วนร่วมและตรวจสอบการบริหารงานขององค์กรปกครองส่วนท้องถิ่นได้มากขึ้น โดยองค์กรปกครองส่วนท้องถิ่นต้องนำหลักการบริหารจัดการที่ดีหรือธรรมาภิบาลมาใช้ในการบริหารงาน และการเปิดเผยข้อมูลข่าวสาร ตามพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี
พ.ศ. 2556 มาตรา 6 ที่กำหนดให้การบริหารกิจการบ้านเมืองที่ดีนั้น ต้องก่อให้เกิดประโยชน์สุขของประชาชน
เกิดผลสัมฤทธิ์ต่อภารกิจของรัฐ มีประสิทธิภาพเกิดความคุ้มค่าในเชิงภารกิจของรัฐ

การขับเคลื่อนการพัฒนางานขององค์กรปกครองส่วนท้องถิ่นให้มีศักยภาพ โดยมุ่งผลสัมฤทธิ์ของงาน
ให้เกิดประโยชน์ต่อองค์กร และประชาชน การพัฒนางานขององค์กรจะบรรลุผลได้ต้องเริ่มมาจากบุคลากรผู้ปฏิบัติงานซึ่งเป็นปัจจัยสำคัญในการพัฒนางานให้มีคุณภาพ จะต้องมีมาตรฐานในการทำงานที่เป็นรูปธรรมชัดเจน และมีมาตรการในการทำงานที่โปร่งใส สามารถตรวจสอบการทำงานได้ ด้านการพัฒนาระบบบริหารให้มีประสิทธิภาพ เป็นธรรมเพื่อนำไปสู่การสร้างมาตรฐานความโปร่งใส และการให้บริการที่เป็นธรรม ตรวจสอบได้อย่างแท้จริงต่อไป

ดังนั้น เพื่อเป็นการส่งเสริมการพัฒนาคุณภาพการบริหารงานบุคคลให้มีประสิทธิภาพ เป็นไปตามหลักคุณธรรมจริยธรรมในการทำงาน มีความโปร่งใส และตรวจสอบการทำงานได้ องค์การบริหารส่วนตำบลเทวราช
จึงได้จัดให้มีมาตรการสร้างความโปร่งใสในการบริหารงานบุคคลขึ้น

**3. วัตถุประสงค์**

1) เพื่อกำหนดมาตรการด้านความโปร่งใสในการบริหารบุคคลขององค์การบริหารส่วนตำบลเทวราช

2) เพื่อให้การปฏิบัติงานบุคลากรมีรูปแบบ ขั้นตอนการปฏิบัติงานที่ถูกต้อง โปร่งใสสามารถตรวจสอบได้

3) เพื่อเป็นการป้องกันการทุจริตในการแสวงหาประโยชน์จากการปฏิบัติงานด้านบริหารงานบุคคล

4) เพื่อปรับปรุงกลไกการปฏิบัติราชการด้านบริหารงานบุคคลของหน่วยงานให้มีประสิทธิภาพได้คนดี คนเก่งเข้ามาทำงาน

**4. กลุ่มเป้าหมาย**

องค์การบริหารส่วนตำบลเทวราช จำนวน 50 คน

**5. วิธีดำเนินการ**

1) ผู้บริหารกำหนดนโยบายแนวทางการบริหารงานบุคคลที่มีความโปร่งใส มีคุณธรรม ตามกฎหมาย

กฎระเบียบ

2) จัดประชุมหน่วยงานชี้แจงบทบาทอำนาจและหน้าที่ที่ต้องปฏิบัติ

3) จัดตั้งคณะทำงานเสริมสร้างความโปร่งใสในการบริหารงานบุคคล

4) จัดเวทีแลกเปลี่ยนความเห็นของบุคลากรภายในด้านการบริหารงานของผู้บริหารและรวบรวมความเห็น

เสนอต่อผู้บริหาร

5) คณะทำงานพิจารณากำหนดมาตรการในการสร้างความโปร่งใสในการบริหารงานบุคคล เช่น

- มาตรการป้องกันแนวทางการได้รับการร้องขอ/สั่งการด้วยวาจาของผู้บังคับบัญชาให้ทำงาน ส่วนตัวที่มิใช่งานราชการ

- มาตรการนำผลการประเมินความพึงพอใจของประชาชนในการให้บริการมาใช้ในการเลื่อนขั้น เลื่อนเงินเดือนของบุคลากร

- มาตรการการนำผลการประเมินคุณธรรมและความโปร่งใสขององค์กร (ITA) มาใช้ในการเลื่อนขั้น

เลื่อนเงินเดือน ของบุคลากร

- มาตรการป้องกันการทุจริตการคัดเลือกบุคคลเพื่อบรรจุเข้ารับราชการ และแต่งตั้งให้เป็นพนักงาน

- มาตรการเสริมสร้างความโปร่งใสในการพัฒนาบุคลากรขององค์กร ฯลฯ

6) ประกาศเผยแพร่มาตรการการบริหารงานบุคคล

7) ดำเนินการตามมาตรการ

8) รายงานผลการดำเนินการ

**6. ระยะเวลาดำเนินการ**

ปีงบประมาณ พ.ศ. 2566 - 2570

**7. งบประมาณดำเนินการ**

ไม่ใช้งบประมาณ

**8. ผู้รับผิดชอบ**

สำนักปลัด องค์การบริหารส่วนตำบลเทวราช

**9. ผลผลิต/ผลลัพธ์**

**ผลผลิต**

- มีมาตรการดำเนินงานด้านบริหารงานบุคคลของหน่วยงาน จำนวน 1 มาตรการ

**ผลลัพธ์**

- ข้อร้องเรียนในการดำเนินการด้านบริหารงานบุคคลขององค์การบริหารส่วนตำบลเทวราช ลดลง

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**รายละเอียดโครงการ/กิจกรรม/มาตรการ**

**โครงการที่ 7**

**1. ชื่อโครงการ : กิจกรรม “สร้างความโปร่งใสในการพิจารณาเลื่อนขั้นเงินเดือน”**

**2. หลักการและเหตุผล/ที่มาของโครงการ**

การพิจารณาความดีความชอบหรือการพิจารณาเลื่อนขั้นเงินเดือน เป็นกระบวนการหนึ่งของการบริหาร
ผลการปฏิบัติราชการ ซึ่งใช้หลักการการให้รางวัลเป็นแรงจูงใจให้ผู้ปฏิบัติงานเกิดแรงกระตุ้นในการพัฒนาผลงาน
ซึ่งองค์การบริหารส่วนตำบลเทวราช ได้ให้ความสำคัญในเรื่องการพิจารณาความดีความชอบหรือการพิจารณา
เลื่อนขั้นเงินเดือนเป็นเรื่องลำดับต้น ๆ ของเรื่องการบริหารงานบุคคล โดยเฉพาะอย่างยิ่งเรื่องการใช้ดุลพินิจของผู้บังคับบัญชาในการประเมินผลการปฏิบัติราชการของผู้ใต้บังคับบัญชา ดังนั้น องค์การบริหารส่วนตำบลเทวราช
จึงได้ดำเนินกิจกรรมการสร้างความโปร่งใสในการพิจารณาเลื่อนขั้นเงินเดือน

**3. วัตถุประสงค์**

เพื่อให้การบริหารงานบุคคลด้านการเลื่อนขั้นเงินเดือนมีความโปร่งใส เป็นธรรมและสามารถตรวจสอบได้

**4. กลุ่มเป้าหมาย**

ข้าราชการองค์การบริหารส่วนตำบลเทวราช จำนวน 10 คน

**5. วิธีดำเนินการ**

1) แต่งตั้งคณะกรรมการกลั่นกรองการประเมินผลการปฏิบัติราชการของข้าราชการองค์กรปกครอง
ส่วนท้องถิ่นโดยแต่งตั้งปลัดองค์กรปกครองส่วนท้องถิ่นเป็นประธานกรรมการ และหัวหน้าส่วนราชการเป็นกรรมการ และข้าราชการที่รับผิดชอบงานการเจ้าหน้าที่เป็นเลขานุการ

2) แต่งตั้งคณะกรรมการพิจารณาเลื่อนขั้นเงินเดือนข้าราชการองค์กรปกครองส่วนท้องถิ่น
โดยประกอบด้วย ประธานกรรมการ หัวหน้าส่วนและผู้บริหารสถานศึกษาเป็นกรรมการ และข้าราชการที่รับผิดชอบงานการเจ้าหน้าที่เป็นเลขานุการ

3) ประชุมคณะกรรมการกลั่นกรองการประเมินผลการปฏิบัติราชการของข้าราชการองค์กรปกครอง
ส่วนท้องถิ่น เพื่อกลั่นกรองการประเมินผลการปฏิบัติราชการที่ผู้บังคับบัญชาได้พิจารณาไว้ โดยเจ้าหน้าที่
ให้คำปรึกษาและเสนอความเห็นเกี่ยวกับมาตรฐานและความเป็นธรรมของการประเมินผลการปฏิบัติราชการ

4) คณะกรรมการพิจารณากลั่นกรองการประเมินผลการปฏิบัติราชการของข้าราชการองค์กรปกครอง
ส่วนท้องถิ่น รวบรวมและเสนอผลการพิจารณากลั่นกรองการประเมินผลการปฏิบัติราชการให้แก่คณะกรรมการพิจารณาเลื่อนขั้นเงินเดือนข้าราชการองค์กรปกครองส่วนท้องถิ่น

5) คณะกรรมการพิจารณาเลื่อนขั้นเงินเดือนข้าราชการองค์กรปกครองส่วนท้องถิ่น พิจารณาทบทวนผลการพิจารณาการประเมินผลการปฏิบัติราชการตามที่คณะกรรมการกลั่นกรองการประเมินผลการปฏิบัติราชการ
ของข้าราชการเสนอมา

**6. ระยะเวลาดำเนินการ**

ปีงบประมาณ พ.ศ. 2566 - 2570

**7. งบประมาณดำเนินการ**

ไม่ใช้งบประมาณ

**8. ผู้รับผิดชอบ**

สำนักปลัด องค์การบริหารส่วนตำบลเทวราช

**9. ผลผลิต/ผลลัพธ์**

**ผลผลิต**

บุคลากรของหน่วยงานมีความพึงพอใจต่อระบบของการเลื่อนขั้นเงินเดือนไม่ต่ำกว่าร้อยละ 80 (สำรวจโดย

แบบประเมิน)

**ผลลัพธ์**

ข้อร้องเรียนในการเลื่อนขั้นเลื่อนเงินเดือนลดลง

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**รายละเอียดโครงการ/กิจกรรม/มาตรการ**

**โครงการที่ 8**

**1. ชื่อโครงการ : โครงการเสริมสร้างความโปร่งใสในการใช้ทรัพย์สินของทางราชการ**

**2. หลักการและเหตุผล/ที่มาของโครงการ**

เนื่องจากองค์กรปกครองส่วนท้องถิ่น มีอำนาจหน้าที่ในการจัดทำบริการสาธารณะด้วยตนเอง ทั้งในเรื่องการจัดหารายได้และการใช้จ่ายเงินและการบริหารงานต่าง ๆ ตามภารกิจและการจัดทำบริการสาธารณะ
แต่ต้องเป็นไปตามอำนาจหน้าที่และกฎหมายที่กำหนดไว้ ดังนั้น การที่องค์กรปกครองส่วนท้องถิ่นจะบริหารงาน
ให้มีประสิทธิภาพและเกิดประโยชน์สูงสุดแก่ประชาชน จะต้องบริหารงานด้วยความซื่อสัตย์ สุจริต มีความโปร่งใส
และสามารถตรวจสอบได้ตามหลักธรรมาภิบาล

เพื่อให้การบริหารการใช้ทรัพย์สินของทางราชการเป็นไปอย่างโปร่งใส ตรวจสอบได้ เกิดประสิทธิภาพและเกิดประโยชน์สูงสุดแก่ประชาชนในท้องถิ่น จึงมีความจำเป็นต้องดำเนินโครงการเสริมสร้างความโปร่งใสในการใช้ทรัพย์สินของทางราชการ เพื่อให้มีการบริหารทรัพย์สินของทางราชการที่โปร่งใส เปิดเผย ตรวจสอบได้
เกิดประสิทธิภาพ

**3. วัตถุประสงค์**

1) เพื่อเสริมสร้างความโปร่งใสในการบริหารทรัพย์สินของหน่วยงาน

2) เพื่อป้องกันไม่ให้เกิดการใช้ประโยชน์จากทรัพย์สินของทางราชการเพื่อประโยชน์ส่วนตน

**4. กลุ่มเป้าหมาย**

1) บุคลากรของหน่วยงาน จำนวน 50 คน

2) ประชาชน จำนวน 30 คน

**5. วิธีดำเนินการ**

1) จัดทำประกาศแนวทางปฏิบัติ/ระเบียบการใช้ทรัพย์สินของราชการ การยืมทรัพย์สินของราชการกฎหมายโดยกำหนดขั้นตอนปฏิบัติที่ชัดเจน มีแบบการขออนุญาต/การอนุมัติยืมที่มีรูปแบบที่สะดวก เปิดเผยและตรวจสอบได้ทั้งกรณีการยืมของบุคคลภายในและบุคคลภายนอกหรือภาคเอกชน

2) จัดทำคู่มือเกี่ยวกับแนวทางปฏิบัติเกี่ยวกับการใช้ทรัพย์สินของราชการ การยืมทรัพย์สินของราชการ

3) เผยแพร่ประชาสัมพันธ์แนวทางปฏิบัติ/ระเบียบการใช้ทรัพย์สินของราชการ การยืมทรัพย์สิน แผนผัง

ขั้นตอนในการดำเนินการให้บุคลากรและประชาชนได้รับทราบทางช่องทางต่าง ๆ

4) ดำเนินการติดตามตรวจสอบการดำเนินการตามแนวทางปฏิบัติ/ระเบียบของการใช้ทรัพย์สินของราชการการยืมทรัพย์สินของราชการ โดยวางระบบการจัดทำระเบียนการเบิกทรัพย์สินของราชการ ทะเบียนการยืมทรัพย์สินของราชการอย่างเป็นระบบ

5) รายงานผลการดำเนินงาน

**6. ระยะเวลาดำเนินการ**

ปีงบประมาณ พ.ศ. 2566 - 2570

**7. งบประมาณดำเนินการ**

ไม่ใช้งบประมาณ

**8. ผู้รับผิดชอบ**

ทุกสำนัก/กอง องค์การบริหารส่วนตำบลเทวราช

**9. ผลผลิต/ผลลัพธ์**

**ผลผลิต**

มีประกาศแนวทางปฏิบัติ/ระเบียบการใช้ทรัพย์สินของราชการ การยืมทรัพย์สินของราชการกฎหมาย
อย่างน้อยจำนวน 1 ฉบับ

**ผลลัพธ์**

จำนวนข้อร้องเรียนเกี่ยวกับการแสวงหาประโยชน์จากทรัพย์สินของราชการลดลง

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**รายละเอียดโครงการ/กิจกรรม/มาตรการ**

**โครงการที่ 9**

**1. ชื่อโครงการ : โครงการประเมินความพึงพอใจของประชาชนที่มีต่อการให้บริการขององค์การบริหาร**

**ส่วนตำบลเทวราช**

**2. หลักการและเหตุผล**

พระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. 2542

ได้กำหนดอำนาจและหน้าที่ในการจัดระบบบริการสาธารณะขององค์กรปกครองส่วนท้องถิ่น โดยให้มีอำนาจและหน้าที่จัดระบบบริการสาธารณะเพื่อประโยชน์ของประชาชนในท้องถิ่น บริหารกิจการในเขตองค์กรปกครอง
ส่วนท้องถิ่นและภายใต้โครงสร้างการบริหารงานขององค์กรปกครองส่วนท้องถิ่น มุ่งหวังให้เกิดความคล่องตัวในการปฏิบัติราชการประชาชนสามารถเข้ามามีส่วนร่วมและตรวจสอบการบริหารงานขององค์กรปกครองส่วนท้องถิ่นได้มากขึ้น โดยองค์กรปกครองส่วนท้องถิ่นต้องนำหลักการบริหารจัดการที่ดีหรือธรรมาภิบาลมาใช้ในการบริหารงาน ซึ่งจะส่งผลให้ตอบสนองความต้องการของประชาชนในท้องถิ่นได้อย่างแท้จริง ทั้งนี้ การเพิ่มขึ้นของประชากร ตลอดจนภาวการณ์ในยุคโลกาภิวัตน์ที่ประชาชนมีช่องทางในการเข้าถึงแหล่งข้อมูลได้มากขึ้น ย่อมส่งผลกระทบ
ต่อการดำเนินกิจกรรมขององค์กรปกครองส่วนท้องถิ่น โดยเฉพาะอย่างยิ่งในด้านการให้บริการทั้งในเชิงปริมาณ
และเชิงคุณภาพ จึงได้จัดทำโครงการประเมินความพึงพอใจของประชาชนที่มีต่อการให้บริการขององค์กรปกครองส่วนท้องถิ่น เพื่อให้สามารถพัฒนาการปฏิบัติงานด้านต่าง ๆ ให้สอดคล้องกับความต้องการของประชาชน
และสามารถปรับปรุงการปฏิบัติงานขององค์กรปกครองส่วนท้องถิ่นให้มีประสิทธิภาพ ประสิทธิผล ตามหลักการบริหารจัดการที่ดีหรือหลักธรรมาภิบาลต่อไป

**3. วัตถุประสงค์**

1) เพื่อประเมินความพึงพอใจของประชาชนผู้รับบริการขององค์การบริหารส่วนตำบลเทวราช

2) เพื่อทราบถึงปัญหา อุปสรรค และข้อเสนอแนะจากการให้บริการประชาชนขององค์การบริหาร
ส่วนตำบลเทวราช

3) เพื่อสร้างช่องทางให้ประชาชนเข้ามามีส่วนร่วมในการให้ข้อเสนอแนะเกี่ยวกับการให้บริการขององค์การบริหารส่วนตำบลเทวราช

**4. กลุ่มเป้าหมาย**

ประชาชนผู้รับบริการในเขตพื้นที่องค์การบริหารส่วนตำบลเทวราช จำนวน 50 คน

**5. วิธีดำเนินการ**

1) เก็บรวบรวมข้อมูลในการให้บริการประชาชนตามอำนาจหน้าที่และภารกิจขององค์กรปกครองส่วนท้องถิ่นอย่างน้อยต้องครอบคลุมด้านต่าง ๆ ดังนี้

1.1) ด้านโครงสร้างพื้นฐาน

1.2) ด้านงานส่งเสริมคุณภาพชีวิต

1.3) ด้านการจัดระเบียบชุมชน/สังคม และการรักษาความสงบเรียบร้อย

1.4) ด้านการวางแผน การส่งเสริมการลงทุน พาณิชยกรรม และการท่องเที่ยว

1.5) ด้านการบริหารจัดการและการอนุรักษ์ทรัพยากรธรรมชาติ สิ่งแวดล้อม

1.6) ด้านการศึกษา ศาสนา ศิลปะ วัฒนธรรม จารีตประเพณีและภูมิปัญญาท้องถิ่น

2) จัดทำระบบประเมินความพึงพอใจของประชาชนผู้มาติดต่อหรือรับบริการ ณ จุดให้บริการในรูปแบบ
ที่ง่ายและสะดวก เช่น ประเมินผ่าน QR Code หรือระบบกดปุ่มแสดงความพึงพอใจแบบธนาคาร

3) จัดให้ประชาชนได้ประเมินความพึงพอใจในการให้บริการของหน่วยงาน

4) สรุปผลการประเมินความพึงพอใจ และรายงานผลการประเมินให้ผู้บริหารท้องถิ่นทราบ อย่างน้อย
ปีละ 2 ครั้ง

5) เผยแพร่ผลการประเมินความพึงพอใจให้บุคลากรภายในหน่วยงาน และสาธารณชนได้รับทราบ
ผ่านช่องทางที่หลากหลาย เว็บไซต์ สื่อสังคมออนไลน์ บอร์ดประชาสัมพันธ์ จดหมายข่าว เสียงตามสาย
หอกระจายข่าว เป็นต้น

**6. ระยะเวลาดำเนินการ**

ปีงบประมาณ พ.ศ. 2566 - 2570

**7. งบประมาณที่ใช้ในการดำเนินการ**

ไม่ใช้งบประมาณ

**8. ผู้รับผิดชอบ**

ทุกสำนัก/กอง องค์การบริหารส่วนตำบลเทวราช

**9. ผลผลิต/ผลลัพธ์**

**ผลผลิต**

มีระบบ/ช่องทางให้ประชาชนประเมินความพึงพอใจในการให้บริการของหน่วยงาน

**ผลลัพธ์**

จำนวนข้อร้องเรียนการให้บริการสาธารณะที่ไม่เป็นธรรม เลือกปฏิบัติ ลดลง

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**2.2.3 การจัดทำแผนปฏิบัติการป้องกันการทุจริต**

**รายละเอียดโครงการ/กิจกรรม/มาตรการ**

**โครงการที่ 10**

**1. ชื่อโครงการ : มาตรการจัดทำแผนปฏิบัติการป้องกันการทุจริตเพื่อยกระดับคุณธรรมและความโปร่งใส**

**2. หลักการและเหตุผล**

องค์การบริหารส่วนตำบลเทวราช ให้ความสำคัญกับการป้องกันการทุจริตและยกระดับมาตรฐาน
การป้องกันการทุจริตให้มีความโปร่งใสความสุจริต และบังเกิดประโยชน์สุขแก่ประชาชน จึงได้ดำเนินการจัดทำ “แผนปฏิบัติการป้องกันการทุจริต เพื่อยกระดับคุณธรรมและความโปร่งใสขององค์กรปกครองส่วนท้องถิ่น
(พ.ศ. 2566 - 2570)” เพื่อให้องค์การบริหารส่วนตำบลเทวราช บริหารงานเพื่อป้องกันการทุจริต ตามหลัก
ธรรมาภิบาล และยกระดับคุณธรรมและความโปร่งใสของหน่วยงาน

**3. วัตถุประสงค์**

1) เพื่อยกระดับการบริหารงานเพื่อป้องกันการทุจริตขององค์การบริหารส่วนตำบลเทวราช

2) เพื่อยกระดับคุณธรรมและความโปร่งใสขององค์การบริหารส่วนตำบลเทวราช

**4. กลุ่มเป้าหมาย**

องค์การบริหารส่วนตำบลเทวราชจำนวน 50 คน

**5. วิธีดำเนินการ**

1) จัดตั้งคณะทำงานจัดทำแผนปฏิบัติการป้องกันการทุจริตเพื่อยกระดับคุณธรรมและความโปร่งใสขององค์กรปกครองส่วนท้องถิ่น

2) ประชุมคณะทำงานฯ เพื่อศึกษารูปแบบกรอบรายละเอียดในการจัดทำแผนปฏิบัติการป้องกันการทุจริต,

วิเคราะห์ประเมินความเสี่ยงการทุจริต,จัดทำแผนปฏิบัติการป้องกันการทุจริตฯ

3) เผยแพร่แผนปฏิบัติการป้องกันการทุจริตฯ ตามรูปแบบ ช่องทาง ที่กำหนด รวมถึงรายงานการทำแผนฯ

แก่หน่วยงานที่เกี่ยวข้อง เช่น รายงานการทำแผนฯ ให้แก่ สำนักงาน ป.ป.ช. ทางระบบผ่านระบบรายงานและติดตามผลการดำเนินงานตามแผนปฏิบัติการป้องกันการทุจริตขององค์กรปกครองส่วนท้องถิ่น (E -PlanNACC)
ทางเว็บไซต์สำนักงาน ป.ป.ช. http//www.nacc.go.th เป็นต้น

4) ประชุมชี้แจง สร้างความรู้ความเข้าใจในการดำเนินการตามแผนปฏิบัติการป้องกันการทุจริตฯ
ให้เจ้าหน้าที่และหน่วยงานที่เกี่ยวข้องนำแผนฯ ไปสู่การปฏิบัติได้อย่างมีประสิทธิภาพ

5) ปฏิบัติตามแผนปฏิบัติการป้องกันการทุจริตฯ

6) ติดตามประเมินผลการปฏิบัติตามแผนปฏิบัติการป้องกันการทุจริตฯ

7) รายงานผลการดำเนินการแกผู้บริหารและหน่วยงานที่เกี่ยวข้อง เช่น รายงานการทำแผนฯ ให้แก่ สำนักงาน ป.ป.ช. ทางระบบผ่านระบบรายงานและติดตามผลการดำเนินงานตามแผนปฏิบัติการป้องกันการทุจริตขององค์กรปกครองส่วนท้องถิ่น (E -PlanNACC) ทางเว็บไซต์สำนักงาน ป.ป.ช. http//www.nacc.go.th เป็นต้น

8) เผยแพร่รายงานผลการดำเนินงานให้สาธารณชนทราบผ่านช่องทางต่าง ๆ

**6. ระยะเวลาดำเนินการ**

ปีงบประมาณ พ.ศ. 2566 – 2570

**7. งบประมาณดำเนินการ**

ไม่ใช้งบประมาณ

**8. ผู้รับผิดชอบ**

สำนักปลัด องค์การบริหารส่วนตำบลเทวราช

**9. ผลผลิต/ผลลัพธ์**

**ผลผลิต**

มีแผนปฏิบัติการป้องกันการทุจริตเพื่อยกระดับคุณธรรมและความโปร่งใสขององค์การบริหารส่วนตำบลเทวราช พ.ศ. 2566 - 2570

**ผลลัพธ์**

องค์การบริหารส่วนตำบลเทวราช มีผลการประเมิน ITA ผ่านเกณฑ์การประเมิน (85 คะแนนขึ้นไป)

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**2.3 มาตรการลดการใช้ดุลพินิจในการปฏิบัติงาน**

**2.3.1 จัดทำข้อตกลงระหว่างบุคลากรในองค์กร ให้ปฏิบัติหน้าที่ราชการด้วยความซื่อสัตย์สุจริตมีคุณธรรมจริยธรรมใช้ดุลพินิจด้วยความสุจริตภายใต้กรอบธรรมาภิบาล**

**รายละเอียดโครงการ/กิจกรรม/มาตรการ**

**โครงการที่ 11**

**1. ชื่อโครงการ : กิจกรรม “การจัดทำข้อตกลงการปฏิบัติราชการขององค์การบริหารส่วนตำบลเทวราช”**

**2. หลักการและเหตุผล**

พระราชบัญญัติระเบียบบริหารราชการแผ่นดิน (ฉบับที่ 5) พ.ศ. 2545 มาตรา 3/1 บัญญัติว่า การปฏิบัติหน้าที่ของส่วนราชการต้องใช้วิธีการบริหารกิจการบ้านเมืองที่ดี โดยเฉพาะอย่างยิ่งให้คำนึงถึงความรับผิดชอบ
ของผู้ปฏิบัติงาน การมีส่วนร่วมของประชาชน การเปิดเผยข้อมูล การติดตาม ตรวจสอบ และการประเมินผลการปฏิบัติงาน ทั้งนี้ ตามความเหมาะสมของแต่ละภารกิจ ประกอบกับ พระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. 2546 มาตรา 12 กำหนดไว้ว่า เพื่อประโยชน์ในการปฏิบัติราชการ
ให้เกิดผลสัมฤทธิ์ ก.พ.ร. อาจเสนอต่อคณะรัฐมนตรีเพื่อกำหนดมาตรการกำกับการปฏิบัติราชการ โดยวิธีการจัดทำ
ความตกลงเป็นลายลักษณ์อักษร หรือโดยวิธีการอื่นใด เพื่อแสดงความรับผิดชอบในการปฏิบัติราชการ
รวมทั้งมาตรา 45 กำหนดให้ส่วนราชการ จัดให้มีคณะผู้ประเมินอิสระดำเนินการประเมินผลการปฏิบัติราชการ
ของส่วนราชการเกี่ยวกับผลสัมฤทธิ์ของภารกิจ คุณภาพการให้บริการ ความพึงพอใจของประชาชนผู้รับบริการ ความคุ้มค่าในภารกิจ ทั้งนี้ตามหลักเกณฑ์ วิธีการ และระยะเวลาที่กำหนด

องค์การบริหารส่วนตำบลเทวราช จึงได้จัดให้มีการจัดทำข้อตกลงและติดตามผลการปฏิบัติราชการ
โดยมีการลงนามในข้อตกลงการปฏิบัติราชการระหว่างนายกองค์การบริหารส่วนตำบลเทวราช กับปลัดองค์การบริหารส่วนตำบลเทวราช และหัวหน้าสำนักปลัด/ผู้อำนวยการกอง และให้มีการลงนามจัดทำข้อตกลงทุกปี
เพื่อประเมินผลการปฏิบัติราชการตามคำรับรองการปฏิบัติราชการขององค์การบริหารส่วนตำบลเทวราช

**3. วัตถุประสงค์**

1) เพื่อให้การปฏิบัติราชการตามข้อตกลงการปฏิบัติราชการของหน่วยงานระดับสำนัก/กอง/ฝ่าย
เป็นไปอย่างมีประสิทธิภาพ ประสิทธิผล และบรรลุผลสัมฤทธิ์ตามที่กำหนด

 2) เพื่อใช้เป็นแนวทางในการประเมินผลการปฏิบัติราชการระดับสำนัก/กอง/ฝ่าย ตามข้อตกลงการปฏิบัติราชการ

**4. กลุ่มเป้าหมาย**

องค์การบริหารส่วนตำบลเทวราช จำนวน 40 คน

**5. วิธีดำเนินการ**

1) จัดทำข้อตกลงผลงานกับผู้ใต้บังคับบัญชาเป็นลายลักษณ์อักษรอย่างชัดเจน โดยจัดทำข้อตกลง
การปฏิบัติราชการ ในระดับสำนัก/กอง/ฝ่าย เพื่อให้การดำเนินงานตามข้อตกลงการปฏิบัติราชการดังกล่าว
บรรลุเป้าหมายอย่างมีประสิทธิภาพ ประสิทธิผล และบรรลุผลสัมฤทธิ์ตามที่กำหนด และรับสิ่งจูงใจตามระดับผลงาน โดยได้มีการลงนามบันทึกข้อตกลงการปฏิบัติราชการระหว่างนายกองค์กรปกครองส่วนท้องถิ่น
กับปลัดองค์กรปกครองส่วนท้องถิ่น และปลัดองค์กรปกครองส่วนท้องถิ่นกับหัวหน้าหน่วยงานในสังกัด
พร้อมคณะทำงานได้ร่วมกันพิจารณาและเลือกตัวชี้วัดในประเด็นการประเมินผลการปฏิบัติราชการแต่ละมิติ ดังนี้

1.1) การบริหารราชการเพื่อให้เกิดประโยชน์สุขของประชาชน

1.2) การบริหารราชการเพื่อให้เกิดผลสัมฤทธิ์ต่อภารกิจ

1.3) การบริหารราชการอย่างมีประสิทธิภาพและเกิดความคุ้มค่าในเชิงภารกิจ

 .1.4) การลดขั้นตอนการปฏิบัติงาน

 1.5) การอำนวยความสะดวกและการตอบสนองความต้องการของประชาชน

1.6) การพัฒนาความรู้และการประเมินผลการปฏิบัติราชการ

2) ชี้แจงสำนัก/กอง/ฝ่ายต่าง ๆ และผู้ปฏิบัติงานทราบ และทำความเข้าใจเกี่ยวกับตัวชี้วัด และกรอบ
การประเมินผลการปฏิบัติราชการ

3) ติดตามผลการปฏิบัติงานตามตัวชี้วัดให้มีผลการปฏิบัติราชการอย่างเหมาะสม เช่น

- ศึกษาข้อมูล และเอกสารหลักฐานต่าง ๆ เช่น รายงานผลการปฏิบัติราชการตามคำรับรองการ

ปฏิบัติราชการรอบ 6 เดือน 9 เดือน และ 12 เดือน และเอกสารที่เกี่ยวข้องกับการดำเนินการตามตัวชี้วัด เป็นต้น

- ติดตามผลการดำเนินงานตามตัวชี้วัด โดยการประสานงานกับผู้กำกับดูแลตัวชี้วัด และผู้จัดเก็บข้อมูล เพื่อให้การดำเนินการเป็นไปตามกฎหมายที่กำหนด และการมีส่วนร่วมของผู้บริหาร
ของหน่วยงานในการกำกับดูแลและติดตามผลการดำเนินงานดังกล่าว

4) รับฟังความคิดเห็นของหน่วยงานที่รับผิดชอบตัวชี้วัด เพื่อให้การดำเนินงานบรรลุตามเป้าหมายหรือตัวชี้วัดที่กำหนด

5) วัดผลลัพธ์ที่ได้จากการปฏิบัติงานเปรียบเทียบกับค่าเป้าหมาย และเกณฑ์การให้คะแนน

6) ประสานงานกับหน่วยงานที่รับผิดชอบตัวชี้วัดผลการปฏิบัติราชการ กรณีที่การประเมินผลการปฏิบัติราชการในเบื้องต้นไม่เป็นไปตามเป้าหมายที่กำหนด เพื่อหาแนวทางแก้ไขให้การปฏิบัติงานบรรลุผลสัมฤทธิ์
ตามเป้าหมายที่กำหนดไว้

 7) รายงานผลการดำเนินงาน

**6. ระยะเวลาดำเนินการ**

ปีงบประมาณ พ.ศ. 2566 - 2570

**7. งบประมาณดำเนินการ**

ไม่ใช้งบประมาณ

**8. ผู้รับผิดชอบโครงการ**

ทุกสำนัก/กอง ขององค์การบริหารส่วนตำบลเทวราช

**9. ผลผลิต/ผลลัพธ์**

**ผลผลิต**

มีการจัดทำข้อตกลงการปฏิบัติราชการระดับสำนัก/กอง

**ผลลัพธ์**

 จำนวนข้อร้องเรียนเกี่ยวกับการทุจริต/การปฏิบัติงานของหน่วยงานลดลง

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**2.3.2 มีการจัดทำแผนภูมิขั้นตอน/คู่มือการปฏิบัติงานและระยะเวลาการดำเนินการเกี่ยวกับการบริการประชาชน รายละเอียดที่เกี่ยวข้องในแต่ละขั้นตอน เปิดเผย ณ ที่ทำการและในระบบเครือข่ายสารสนเทศ
ขององค์กรปกครองส่วนท้องถิ่น**

**รายละเอียดโครงการ/กิจกรรม/มาตรการ**

**โครงการที่ 12**

**1. ชื่อโครงการ : โครงการจัดทำคู่มือสำหรับประชาชนผ่านสื่ออิเล็กทรอนิกส์**

**2. หลักการและเหตุผล/ที่มาของโครงการ**

ปัจจุบันหน่วยงานภาครัฐมีกฎหมายว่าด้วยการอนุญาตจำนวนมาก กำหนดให้การประกอบกิจการ
ของประชาชนต้องผ่านการอนุญาต อนุมัติการออกใบอนุญาต การขึ้นทะเบียน และการแจ้ง ในการขออนุญาต ดำเนินการต่าง ๆ กับหน่วยงานของรัฐ ไม่ว่าแห่งเดียวหรือหลายแห่ง อีกทั้งกฎหมายบางฉบับไม่ได้กำหนด ระยะเวลา เอกสารและหลักฐานที่จำเป็น รวมถึงขั้นตอนในการพิจารณาไว้อย่างชัดเจน ทำให้เกิดความคลุมเครือ
ไม่ชัดเจน อันเป็นการสร้างภาระแก่ประชาชนอย่างมาก และเป็นอุปสรรคต่อการเพิ่มขีดความสามารถในการประกอบธุรกิจของประเทศในเวทีการค้าโลก ดังนั้น เพื่อให้มีกฎหมายกลางที่มีหลักเกณฑ์วิธีการ ขั้นตอน ระยะเวลา ค่าใช้จ่าย เอกสารหรือหลักฐานที่ใช้ประกอบคำขอ สถานที่ให้บริการ ค่าธรรมเนียม อีกทั้งเป็นการลดต้นทุน
ของประชาชน และเพิ่มประสิทธิภาพในการให้บริการของภาครัฐ ให้เกิดความโปร่งใสในการปฏิบัติราชการ
ลดการใช้ดุลยพินิจของเจ้าหน้าที่ เปิดเผยขั้นตอนระยะเวลาให้ประชาชนทราบที่ชัดเจน จึงจำเป็นต้องจัดทำคู่มือสำหรับประชาชนผ่านระบบสารสนเทศ ตามพระราชบัญญัติอำนวยความสะดวกในการพิจารณาอนุญาตของทางราชการ พ.ศ. 2558 ที่กำหนดให้การกระทำใดจะต้องได้รับอนุญาต ผู้อนุญาตจะต้องจัดทำ “คู่มือสำหรับประชาชน” เพื่ออำนวยความสะดวกให้แก่ประชาชนผู้มารับบริการโดยตรง หรือหน่วยงานภาคเอกชนที่มารับบริการจากหน่วยงานของรัฐ โดยสามารถสืบค้นได้จากเว็บไซต์ขององค์กรปกครองส่วนท้องถิ่น

**3. วัตถุประสงค์**

1) เพื่อให้มีคู่มือสำหรับประชาชนตาม พ.ร.บ.การอำนวยความสะดวกในการพิจารณาอนุญาตของทางราชการ พ.ศ. 2558 กำหนด

2) เพื่อเป็นการอำนวยความสะดวกในการติดต่อขอรับบริการของประชาชน โดยให้มีข้อมูลที่ชัดเจนเกี่ยวกับหลักเกณฑ์วิธีการ ขั้นตอน ระยะเวลา ค่าใช้จ่าย เอกสารหรือหลักฐานที่ใช้ประกอบคำขอ สถานที่ให้บริการ

3) เพื่อลดค่าใช้จ่ายในการมาติดต่อขอรับบริการของประชาชน

4) เพื่อยกระดับการพัฒนาการให้บริการ และสร้างความโปร่งใสในการปฏิบัติงานขององค์กรปกครอง
ส่วนท้องถิ่น

**4. กลุ่มเป้าหมาย**

 ประชาชนและผู้รับบริการขององค์การบริหารส่วนตำบลเทวราช จำนวน 50 คน

**5. วิธีดำเนินการ**

1) แต่งตั้งคณะทำงานในการจัดทำคู่มือสำหรับประชาชน

2) กำหนดกรอบเนื้อหาสาระในการจัดทำคู่มือสำหรับประชาชน

3) จัดทำคู่มือสำหรับประชาชนอย่างน้อยต้องประกอบด้วย หลักเกณฑ์ วิธีการ และเงื่อนไขในการยื่นคำขอ

ขั้นตอน และระยะเวลาในการพิจารณา รายการเอกสารหรือหลักฐานที่ต้องใช้ เป็นต้น

4) ปิดประกาศคู่มือสำหรับประชาชน ณ จุดบริการ และเผยแพร่ประชาสัมพันธ์ผ่านสื่ออิเล็กทรอนิกส์

 5) ติดตามประเมินผลการดำเนินงาน

**6. ระยะเวลาดำเนินการ**

ปีงบประมาณ พ.ศ. 2566 - 2570

**7. งบประมาณดำเนินการ**

ไม่ใช้งบประมาณ

**8. ผู้รับผิดชอบโครงการ**

ทุกสำนัก/กอง ขององค์การบริหารส่วนตำบลเทวราช

**9. ผลผลิต/ผลลัพธ์**

**ผลผลิต**

มีคู่มือสำหรับประชาชนตาม พ.ร.บ.การอำนวยความสะดวกในการพิจารณาอนุญาตของทางราชการ

พ.ศ. 2558 กำหนด เผยแพร่ผ่านสื่ออิเล็กทรอนิกส์

**ผลลัพธ์**

1) ประชาชนผู้รับบริการขององค์กรปกครองส่วนท้องถิ่น มีความพึงพอใจต่อคุณภาพการให้บริการ
ขององค์กรปกครองส่วนท้องถิ่นไม่น้อยกว่า ร้อยละ 80 (สำรวจโดยใช้แบบประเมินความพึงพอใจการให้บริการ)

 2) จำนวนข้อร้องเรียนการให้บริการสาธารณะที่ไม่เป็นธรรม เลือกปฏิบัติ ลดลง

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**รายละเอียดโครงการ/กิจกรรม/มาตรการ**

**โครงการที่ 13**

**1. ชื่อโครงการ : โครงการจัดทำคู่มือหรือมาตรฐานการปฏิบัติงานสำหรับเจ้าหน้าที่องค์การบริหาร**

 **ส่วนตำบลเทวราช**

**2. หลักการและเหตุผล/ที่มาของโครงการ**

พระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. 2542

และที่แก้ไขเพิ่มเติม (ฉบับที่ 2) พ.ศ. 2549 ได้กำหนดอำนาจหน้าที่ รวมทั้งภารกิจเกี่ยวกับการบริการสาธารณะ
แก่ประชาชนในองค์กรปกครองส่วนท้องถิ่นไว้เป็นจำนวนมาก โดยบุคลากรองค์กรปกครองส่วนท้องถิ่นผู้ซึ่งมีหน้าที่

ให้บริการสาธารณะแก่ประชาชนในท้องถิ่นมีภารกิจที่ต้องปฏิบัติงานที่หลากหลาย

ดังนั้น จึงมีความจำเป็นที่จะต้องจัดทำคู่มือหรือมาตรฐานการปฏิบัติงาน เพื่อให้การปฏิบัติงาน
เป็นมาตรฐานเดียวกัน โดยคู่มือการปฏิบัติงาน (Work Manual) เปรียบเสมือนแผนที่บอกเส้นทางการทำงาน
ที่มีจุดเริ่มต้น และจุดสิ้นสุดของกระบวนการ ระบุถึงขั้นตอน และรายละเอียดของกระบวนการต่าง ๆ มักจัดทำขึ้นสำหรับงานที่มีความซับซ้อน มีหลายขั้นตอน และเกี่ยวข้องกับหลายคน สามารถปรับปรุง เปลี่ยนแปลงเมื่อมีการเปลี่ยนแปลงการปฏิบัติงาน ทั้งนี้ เพื่อให้ผู้ปฏิบัติงานไว้ใช้อ้างอิงมิให้เกิดความผิดพลาดในการปฏิบัติงาน

**3. วัตถุประสงค์**

1) เพื่อให้การปฏิบัติงานเป็นมาตรฐานเดียวกัน

2) เพื่อให้ผู้ปฏิบัติงานทราบและเข้าใจว่าควรทำอะไรก่อนและหลัง ควรปฏิบัติงานอย่างไร เมื่อใด กับใคร

3) เพื่อให้การปฏิบัติงานสอดคล้องกับนโยบาย วิสัยทัศน์ ภารกิจ และ เป้าหมายขององค์กร

 4) เพื่อให้ผู้บริหารติดตามงานได้ทุกขั้นตอน

**4. กลุ่มเป้าหมาย**

บุคลากรขององค์การบริหารส่วนตำบลเทวราช จำนวน 50 คน

**5. วิธีดำเนินการ**

1) แต่งตั้งคณะทำงานในการจัดทำคู่มือหรือมาตรฐานการปฏิบัติงานสำหรับเจ้าหน้าที่องค์กรปกครอง
ส่วนท้องถิ่น

2) กำหนดกรอบเนื้อหาสาระในการจัดทำคู่มือหรือมาตรฐานการปฏิบัติงานสำหรับเจ้าหน้าที่องค์กรปกครองส่วนท้องถิ่น

3) จัดทำคู่มือหรือมาตรฐานการปฏิบัติงานสำหรับเจ้าหน้าที่องค์กรปกครองส่วนท้องถิ่น เพื่อให้ยึดถือปฏิบัติ

ให้เป็นมาตรฐานเดียวกัน โดยให้มีรายละเอียดของการปฏิบัติงาน เช่น เป็นคู่มือปฏิบัติงานภารกิจใด สำหรับเจ้าหน้าที่หรือพนักงานตำแหน่งใด กำหนดวิธีการขั้นตอนในการปฏิบัติงาน

4) ปิดประกาศคู่มือหรือมาตรฐานการปฏิบัติงานสำหรับเจ้าหน้าที่องค์กรปกครองส่วนท้องถิ่น
เพื่อให้บุคลากรองค์กรปกครองส่วนท้องถิ่น และประชาชนทราบ โดยเผยแพร่ประชาสัมพันธ์ผ่านสื่ออิเล็กทรอนิกส์ เช่น เว็บไซต์ขององค์กรปกครองส่วนท้องถิ่น สื่อออนไลน์ ฯลฯ

5) ติดตามประเมินผลการดำเนินงาน

6) รายงานผลการดำเนินการ

**6. ระยะเวลาดำเนินการ**

 ปีงบประมาณ พ.ศ. 2566 – 2570

**7. งบประมาณดำเนินการ**

ไม่ใช้งบประมาณ

**8. ผู้รับผิดชอบโครงการ**

ทุกสำนัก/กอง ขององค์การบริหารส่วนตำบลเทวราช

**9. ผลผลิต/ผลลัพธ์**

**ผลผลิต**

มีคู่มือหรือมาตรฐานการปฏิบัติงานสำหรับเจ้าหน้าที่องค์กรปกครองส่วนท้องถิ่น ทำให้การปฏิบัติงาน
เป็นมาตรฐานเดียวกัน

**ผลลัพธ์**

 ข้อร้องเรียนเกี่ยวกับการปฏิบัติงานของเจ้าหน้าที่ลดลง

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**2.3.3 มีการกระจายอำนาจการตัดสินใจเกี่ยวกับการสั่ง อนุญาต อนุมัติ ปฏิบัติราชการแทนหรือการดำเนินการอื่นใดของผู้มีอำนาจในองค์กรปกครองส่วนท้องถิ่น เพื่อให้เกิดประโยชน์สูงสุดต่อชุมชนและประชาชน**

**รายละเอียดโครงการ/กิจกรรม/มาตรการ**

**โครงการที่ 14**

**1. ชื่อโครงการ : มาตรการออกคำสั่งมอบหมายขององค์การบริหารส่วนตำบลเทวราช**

**2. หลักการและเหตุผล**

องค์กรปกครองส่วนท้องถิ่นเป็นหน่วยงานบริหารราชการองค์กรปกครองส่วนท้องถิ่นรูปแบบหนึ่งที่มีอำนาจ

หน้าที่ในการจัดทำบริการสาธารณะให้แก่ประชาชนในท้องถิ่น ตามอำนาจหน้าที่ขององค์กรปกครองส่วนท้องถิ่น
ตามพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น พ.ศ. 2542
และหน้าที่ตามกฎหมายอื่นที่กำหนดให้องค์กรปกครองส่วนท้องถิ่นมีหน้าที่ต้องทำอีกมากมายในการให้บริการสาธารณะแก่ประชาชน ทั้งนี้ ผู้มารับบริการขององค์กรปกครองส่วนท้องถิ่นนั้น มักจะประสบปัญหาด้านการ
อำนวยความสะดวกในการติดต่อราชการเนื่องจากภารกิจมีมากมาย ไปรวมอยู่กับฝ่ายผู้บริหาร ไม่มีการกระจายอำนาจ หรือมอบหมายอำนาจหน้าที่ในการสั่งการ อนุมัติ อนุญาต ไปยังหัวหน้าหน่วยงาน ระดับสำนัก กอง และฝ่ายต่าง ๆ ซึ่งเป็นอุปสรรคอย่างยิ่งต่อการให้บริการ ทำให้การบริการเกิดความล่าช้า ประชาชนไม่ได้รับความสะดวกอันอาจเป็นสาเหตุหนึ่งของการกระทำการทุจริตประพฤติมิชอบในการปฏิบัติราชการของเจ้าหน้าที่ ส่งผลให้
ระบบการให้บริการภาครัฐเสื่อมประสิทธิภาพ

เพื่อให้เป็นไปตามพระราชบัญญัติกำหนดแผนและขั้นตอนการกระจายอำนาจให้แก่องค์กรปกครอง
ส่วนท้องถิ่น พ.ศ. 2542 ได้กำหนดอำนาจและหน้าที่ในการจัดระบบบริการสาธารณะขององค์กรปกครอง
ส่วนท้องถิ่น โดยให้มีอำนาจและหน้าที่จัดระบบบริการสาธารณะเพื่อประโยชน์ของประชาชนในท้องถิ่น
บริหารกิจการในเขตองค์กรปกครองส่วนท้องถิ่น และภายใต้โครงสร้างการบริหารงานขององค์กรปกครอง
ส่วนท้องถิ่น มุ่งหวังให้เกิดความคล่องตัวในการปฏิบัติราชการ ประชาชนสามารถเข้ามามีส่วนร่วมและตรวจสอบ
การบริหารงานขององค์กรปกครองส่วนท้องถิ่นได้มากขึ้น โดยองค์กรปกครองส่วนท้องถิ่นต้องนำหลักการบริหารจัดการที่ดีหรือธรรมาภิบาลมาใช้ในการบริหารงานต้องเป็นไปเพื่อประโยชน์สุขของประชาชน ดังนั้น เพื่อให้การบริหารราชการเป็นไปตามหลักการบริหารกิจการบ้านเมืองที่ดี ตอบสนองความต้องการของประชาชน ลดขั้นตอนการให้บริการและไม่สร้างเงื่อนไขขั้นตอนที่มีความยุ่งยาก จึงจำเป็นต้องมีมาตรการออกคำสั่งมอบหมายขององค์การบริหารส่วนตำบลเทวราช

**3. วัตถุประสงค์**

1) เพื่อเป็นการลดขั้นตอนการให้บริการประชาชนให้ได้รับความสะดวก รวดเร็ว เป็นธรรม ตอบสนอง
ความต้องการของประชาชน

2) เพื่อให้ประชาชนมีความพึงพอใจในการบริการจากหน่วยงาน

3) เพื่อเป็นการกระจายอำนาจการตัดสินใจในการสั่ง อนุญาต อนุมัติของผู้บริหารทุกระดับ

4) เพื่อป้องกันการผูกขาดอำนาจหน้าที่ในการใช้ดุลพินิจอันอาจเป็นเหตุแห่งการทุจริตและประพฤติมิชอบ

ในตำแหน่งหน้าที่ราชการ

**4. กลุ่มเป้าหมาย**

องค์การบริหารส่วนตำบลเทวราช จำนวน 5 คน

**5. วิธีดำเนินการ**

1) จัดทำคำสั่งมอบหมายงานในการสั่ง อนุญาต อนุมัติ ตามกฎหมาย ระเบียบฯ ข้อบังคับและหนังสือ
สั่งการ เช่น คำสั่งมอบหมายงานของนายกเทศมนตรี ปลัดเทศบาล และหัวหน้าส่วนราชการ จำนวน 4 ฉบับ นายกเทศมนตรีมอบหมายให้รองนายกเทศมนตรี นายกเทศมนตรีมอบหมายให้ปลัดเทศบาล รองปลัดเทศบาล
และหัวหน้าส่วนราชการปลัดเทศบาลมอบหมายให้รองปลัดเทศบาล ปลัดเทศบาลมอบหมายให้หัวหน้าส่วนราชการ เป็นต้น

2) จัดทำหนังสือแจ้งเวียนให้ทุกส่วนราชการและผู้รับมอบอำนาจให้ปฏิบัติราชการแทนรับทราบและ
ถือปฏิบัติ

3) จัดทำประกาศ ประชาสัมพันธ์ให้ประชาชนทราบ

4) ให้ผู้รับมอบหมายงานตามคำสั่งรายงานผลการปฏิบัติงานตามคำสั่งที่ได้รับมอบหมายในทุกเดือน

**6. ระยะเวลาดำเนินการ**

ปีงบประมาณ พ.ศ. 2566 - 2570

**7. งบประมาณดำเนินการ**

ไม่ใช้งบประมาณ

**8. ผู้รับผิดชอบ**

สำนักปลัด องค์การบริหารส่วนตำบลเทวราช

**9. ผลผลิต/ผลลัพธ์**

**ผลผลิต**

มีคำสั่งมอบหมายงานให้ผู้ที่เกี่ยวข้องปฏิบัติราชการแทน จำนวนไม่น้อยกว่า 4 ฉบับ

**ผลลัพธ์**

1) ประชาชนผู้รับบริการขององค์การบริหารส่วนตำบลเทวราช มีความพึงพอใจต่อคุณภาพการให้บริการขององค์กรปกครองส่วนท้องถิ่นไม่น้อยกว่า ร้อยละ 80

 2) จำนวนข้อร้องเรียนการให้บริการ/จำนวนเรื่องร้องเรียนทุจริตลดลง

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**มิติที่ 3 การส่งเสริมบทบาทและการมีส่วนร่วมของ
ภาคประชาชน**

**3.1 การส่งเสริมให้ประชาชนมีส่วนร่วมบริหารกิจการขององค์กรปกครอง
ส่วนท้องถิ่น**

**3.1.1 การมีส่วนร่วมในการจัดทำแผนพัฒนา การจัดทำงบประมาณ**

**รายละเอียดโครงการ/กิจกรรม/มาตรการ**

**โครงการที่ 1**

**1. ชื่อโครงการ : โครงการจัดเวทีประชาคม**

**2. หลักการและเหตุผล**

องค์การบริหารส่วนตำบลเทวราช เห็นความสำคัญของการส่งเสริมให้เกิดการมีส่วนร่วมอย่างกว้างขวาง
และเท่าเทียม โดยให้ประชาชน กลุ่มองค์กร ชุมชน เครือข่ายทั้งภาครัฐและเอกชนได้มีโอกาสแสดงออกถึงศักยภาพ
ความคิดเห็น ความต้องการ เปิดโอกาสให้ภาคประชาชนได้มีส่วนร่วมในการรับรู้ ร่วมกำหนดแนวทางการดำเนินงาน

ร่วมตัดสินใจ ร่วมติดตาม ตรวจสอบการดำเนินงานขององค์การบริหารส่วนตำบลเทวราช ด้วยการจัดทำโครงการ
จัดเวทีประชาคมขึ้น เพื่อจะได้มีกระบวนการรับฟังความคิดเห็นของประชาชนในการดำเนินกิจการตามอำนาจหน้าที่ขององค์การบริหารส่วนตำบลเทวราช โดยเฉพาะการดำเนินกิจการที่จะมีผลกระทบต่อความเป็นอยู่ และสุขอนามัยของประชาชนในชุมชน เพื่อนำมาเป็นข้อมูลการพัฒนา ปรับปรุง จัดทำแผนชุมชน แผนพัฒนาท้องถิ่น
อย่างมีประสิทธิภาพและก่อให้เกิดประโยชน์สูงสุดแก่ประชาชนอย่างแท้จริง

**3. วัตถุประสงค์**

1) เพื่อจัดให้มีกระบวนการรับฟังความคิดเห็นของประชาชน ที่เกี่ยวข้องในการดำเนินกิจการตามอำนาจหน้าที่ขององค์การบริหารส่วนตำบลเทวราช

2) เพื่อรับทราบปัญหาและความต้องการที่แท้จริงของประชาชน

3) เพื่อเปิดโอกาสให้ประชาชนได้ร่วมกระบวนการ ร่วมคิด ร่วมทำ ร่วมแก้ปัญหา และส่งเสริม
ระบอบประชาธิปไตยแบบมีส่วนร่วม

4) เพื่อนำมาเป็นข้อมูลการพัฒนา ปรับปรุง จัดทำแผนชุมชน แผนพัฒนาท้องถิ่น อย่างมีประสิทธิภาพ

5) เพื่อส่งเสริมให้เกิดเครือข่ายภาคประชาสังคม

6) เพื่อจัดเก็บข้อมูลพื้นฐานที่เป็นมาตรฐานสามารถนำไปใช้ประโยชน์ในการจัดทำแผนชุมชนและวางแผนพัฒนาท้องถิ่น

**4. กลุ่มเป้าหมาย**

 ชุมชน/หมู่บ้าน/ตำบล ในพื้นที่องค์การบริหารส่วนตำบลเทวราช จำนวน 200 คน

**5. วิธีดำเนินการ**

1) จัดทำคำสั่งมอบหมายหน่วยงานที่เกี่ยวข้องดำเนินการจัดเวทีประชาคม

2) จัดเวทีประชาคม โดยส่งเสริมและเปิดโอกาสให้ประชาชนสามารถแสดงความคิดเห็น หรือเข้าร่วมประชุมประชาคม เพื่อกำหนดทิศทาง นโยบาย หรือแผนพัฒนาท้องถิ่นด้วยความสมัครใจ ตามวันเวลา และสถานที่ที่เหมาะสม สอดคล้องกับวิถีชุมชน ไม่ชี้นำ และครอบคลุมจำนวนประชากรตามสัดส่วนทุกพื้นที่ อย่างเสมอภาค และเท่าเทียมกัน

3) นำผล/ข้อเสนอต่าง ๆ จากการประชาคม/รับฟังความคิดเห็นของประชาชนไปขับเคลื่อนอย่างเป็นรูปธรรม ผ่านการจัดทำแผนพัฒนาท้องถิ่น ข้อบัญญัติ/เทศบัญญัติงบประมาณรายจ่าย

4) ติดตามประเมินผลการจัดทำแผนพัฒนาท้องถิ่น เสนอผู้บริหาร และประกาศให้ประชาชนทราบ

**6. ระยะเวลาดำเนินการ**

ปีงบประมาณ พ.ศ. 2566 - 2570

**7. งบประมาณดำเนินการ**

๒๐,๐๐๐ บาท

**8. ผู้รับผิดชอบ**

 ทุกสำนัก/กอง ขององค์การบริหารส่วนตำบลเทวราช

**9. ผลผลิต/ผลลัพธ์**

**ผลผลิต**

มีการจัดประชุมเวทีประชาคมในชุมชน ครอบคลุมประชากรตามสัดส่วนทุกพื้นที่ อย่างเสมอภาค และ
เท่าเทียมกัน

**ผลลัพธ์**

1) ได้รับทราบปัญหาและความต้องการที่แท้จริงของประชาชนในแต่ละชุมชน

2) เกิดเครือข่ายภาคประชาชน

 3) มีข้อมูลพื้นฐานชุมชนที่ได้มาตรฐานสำหรับใช้ในการวางแผนพัฒนาชุมชนและพัฒนาท้องถิ่น

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**รายละเอียดโครงการ/กิจกรรม/มาตรการ**

**โครงการที่ 2**

**1. ชื่อโครงการ : ส่งเสริมการมีส่วนร่วมของประชาชนในการบริหารกิจการขององค์การบริหารส่วนตำบล**

 **เทวราช**

**2. หลักการและเหตุผล**

องค์การบริหารส่วนตำบลเทวราช มีอำนาจหน้าที่ในการจัดทำบริการสาธารณะ ทั้งในเรื่องการจัดหารายได้และการใช้จ่ายเงินและการบริหารงานต่าง ๆ ตามภารกิจและการจัดทำบริการสาธารณะ การที่องค์การบริหาร
ส่วนตำบลเทวราช จะบริหารงานให้มีประสิทธิภาพและเกิดประโยชน์สูงสุดแก่ประชาชน จะต้องบริหารงาน
ด้วยความซื่อสัตย์สุจริต มีความโปร่งใส และสามารถตรวจสอบได้ตามหลักธรรมาภิบาล

เพื่อเป็นการส่งเสริมให้ประชาชนมีส่วนร่วมในการบริหารกิจการขององค์การบริหารส่วนตำบลเทวราช
ให้สามารถตอบสนองความต้องการของประชาชนได้อย่างแท้จริง ส่งเสริมกระบวนการมีส่วนร่วมในการจัดทำแผนพัฒนาท้องถิ่น การจัดทำงบประมาณขององค์การบริหารส่วนตำบลเทวราช และร่วมดำเนินการโครงการ
รวมทั้งติดตามโครงการตามแผนพัฒนาท้องถิ่น ส่งผลให้เกิดการบริหารงานให้มีประสิทธิภาพและเกิดประโยชน์สูงสุดแก่ประชาชนต่อไป

**3. วัตถุประสงค์**

1) เพื่อส่งเสริมให้ประชาชนมีส่วนร่วมในการเสนอข้อคิดเห็นในการจัดทำแผนพัฒนาท้องถิ่นของตน

2) เพื่อส่งเสริมให้ประชาชนมีส่วนร่วมในการติดตามการจัดทำแผน/โครงการต่าง ๆ ของตน

3) เพื่อส่งเสริมให้ประชาชนมีส่วนร่วมในการติดตามการปฏิบัติราชการ ให้มีความถูกต้อง โปร่งใส

4) เพื่อส่งเสริมให้ประชาชนเข้าใจถึงบทบาทที่ตนในการสนับสนุนการขับเคลื่อนโครงการ/กิจกรรม/มาตรการตามแผนพัฒนาท้องถิ่นของตน

**4. กลุ่มเป้าหมาย**

ประชาชนในพื้นที่ขององค์การบริหารส่วนตำบลเทวราช จำนวน 200 คน

**5. วิธีดำเนินการ**

1) จัดให้ประชาชนมีส่วนร่วมในการจัดทำแผนพัฒนา การจัดทำงบประมาณ ดังนี้

1.1) จัดประชุมคณะกรรมการชุมชน เพื่อคัดเลือกผู้แทนประชาคมในการเป็นคณะกรรมการจัดทำแผนพัฒนาท้องถิ่น โดยส่งเสริม/เปิดโอกาสให้ประชาชนที่มีคุณวุฒิ/วัยวุฒิ เหมาะสม หรือผู้มีส่วนได้
ส่วนเสียได้เข้าร่วมเป็นคณะกรรมการ/คณะทำงานขององค์กรปกครองส่วนท้องถิ่นในจำนวนสัดส่วนที่มีผลต่อการตัดสินใจในการบริหาร

โครงการ/กิจกรรมต่าง โดยให้คณะกรรมการฯ มีอำนาจหน้าที่ ดังนี้

- การมีส่วนร่วมในการจัดทำแผนงาน/โครงการ

- การมีส่วนร่วมในการแสดงความคิดเห็นการปฏิบัติราชการ

 - การมีส่วนร่วมดำเนินการตามโครงการ

1.2) จัดทำร่างแผนพัฒนาท้องถิ่น

1.3) เผยแพร่ ร่างแผนพัฒนาท้องถิ่น ให้ประชาชนในแต่ละชุมชน เสนอข้อคิดเห็น ในการปรับปรุงการจัดทำแผนพัฒนาท้องถิ่น

1.4) หน่วยงานที่เกี่ยวข้องปรับปรุงแผนพัฒนาท้องถิ่น ให้สอดรับกับความต้องการของประชาชน

1.5) เสนอแผนพัฒนาท้องถิ่น ตามขั้นตอนต่อไป

1.6) เผยแพร่แผนพัฒนาท้องถิ่น ต่อสาธารณชน

1.7) รายงานผลการดำเนินการตามแผนพัฒนาท้องถิ่น ต่อคณะกรรมการจัดทำแผนพัฒนาท้องถิ่น ผู้บริหารและสาธารณชน ทราบ เพื่อเป็นข้อมูลในการปรับปรุงแผนพัฒนาท้องถิ่นต่อไป

2) จัดให้มี/ปรับปรุงประกาศสภาท้องถิ่น เรื่อง ระเบียบว่าด้วยการให้ประชาชนเข้าฟังการประชุมและ
การปรึกษาของสภาท้องถิ่นตามระเบียบฯ ให้มีความเหมาะสมกับบริบทแต่ละพื้นที่ รวมทั้งประชาสัมพันธ์เกี่ยวกับ
วันเวลาและกำหนดการประชุมสภาท้องถิ่น

**6. ระยะเวลาดำเนินการ**

ปีงบประมาณ พ.ศ. 2566 - 2570

**7. งบประมาณดำเนินการ**

ไม่ใช้งบประมาณ

**8. ผู้รับผิดชอบโครงการ**

ทุกสำนัก/กอง ขององค์การบริหารส่วนตำบลเทวราช

**9. ผลผลิต/ผลลัพธ์**

**ผลผลิต**

1) มีการจัดเวทีให้ประชาชน

**ผลลัพธ์**

1) ได้รับทราบปัญหาและความต้องการที่แท้จริงของประชาชนในแต่ละชุมชน

2) เกิดเครือข่ายภาคประชาชน

 3) มีข้อมูลพื้นฐานชุมชนที่ได้มาตรฐานสำหรับใช้ในการวางแผนพัฒนาชุมชนและพัฒนาท้องถิ่น

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**3.1.2 การมีส่วนร่วมตรวจสอบ และการประเมินผลการดำเนินงาน**

**รายละเอียดโครงการ/กิจกรรม/มาตรการ**

**โครงการที่ 3**

**1. ชื่อโครงการ : กิจกรรมการประเมินผลการปฏิบัติราชการขององค์การบริหารส่วนตำบลเทวราช**

**2. หลักการและเหตุผล**

ด้วยกรมส่งเสริมการปกครองท้องถิ่นกำหนดให้องค์กรปกครองส่วนท้องถิ่นต้องดำเนินการประเมินผล
การปฏิบัติราชการ ซึ่งเป็นกระบวนการวัดผลการบริหารและปฏิบัติราชการว่าสัมฤทธิ์ผลตามเป้าหมายหรือไม่ ตลอดจนเป็นการตรวจสอบการปฏิบัติราชการขององค์กรปกครองส่วนท้องถิ่น เพื่อนำผลที่ได้จากการประเมิน
มาใช้ในการปรับปรุง แก้ไขส่งเสริม พัฒนา ขยายหรือยุติการดำเนินภารกิจต่าง ๆ ต่อไป

เพื่อให้การประเมินผลการปฏิบัติราชการขององค์กรปกครองส่วนท้องถิ่น มีการขับเคลื่อนอย่างเป็นรูปธรรม ซึ่งจะส่งเสริมให้องค์กรปกครองส่วนท้องถิ่นมีมาตรฐานในการปฏิบัติราชการ ลดขั้นตอนการปฏิบัติงาน และการอำนวยความสะดวกและการตอบสนองความต้องการของประชาชน เพื่อประโยชน์สุขของประชาชนโดยใช้วิธีการบริหารกิจการบ้านเมืองที่ดีและส่งเสริมให้ประชาชนมีส่วนร่วมในการบริหารกิจการขององค์กรปกครองส่วนท้องถิ่น จึงดำเนินการจัดกิจกรรมการประเมินผลการปฏิบัติราชการขององค์การบริหารส่วนตำบลเทวราช

**3. วัตถุประสงค์**

1) เพื่อส่งเสริมการมีส่วนร่วมของประชาชนในการติดตามประเมินผลการปฏิบัติราชการ และร่วมปรับปรุงแก้ไขโครงการต่าง ๆ ในแผนพัฒนาท้องถิ่น

2) เพื่อเพิ่มประสิทธิภาพในการบริหารงานองค์การบริหารส่วนตำบลเทวราช ให้เกิดความโปร่งใส ตรวจสอบได้

 3) เพื่อเป็นการเฝ้าระวังการทุจริตในการบริหารจัดการตามภารกิจขององค์การบริหารส่วนตำบลเทวราช

**4. กลุ่มเป้าหมาย**

ประชาชนในพื้นที่ขององค์การบริหารส่วนตำบลเทวราช จำนวน 200 คน

**5. วิธีดำเนินการ**

1) ประสานกับส่วนราชการและหน่วยงานที่เกี่ยวข้องเพื่อรวบรวมข้อมูล

2) จัดทำโครงการและขออนุมัติโครงการ

 3) จัดทำประกาศประชาสัมพันธ์การดำเนินโครงการ

4) จัดทำคำสั่งแต่งตั้งคณะกรรมการติดตามประเมินผลแผนพัฒนา

(1) ผู้แทนชุมชนองค์กรภาคประชาชน ภาคเอกชน 2 คน

(2) ผู้แทนสมาชิกสภา 2 คน

(3) ผู้ทรงคุณวุฒิ 2 คน

(4) ปลัด (อบจ./เทศบาล/อบต.) เป็นกรรมการและเลขานุการ

(5) หัวหน้าสำนักปลัด เป็นผู้ช่วยเลขานุการ

(6) หัวหน้าฝ่ายบริหารทั่วไป เป็นผู้ช่วยเลขานุการ

ให้คณะกรรมการฯ ดำเนินการดังนี้

(1) ประเมินผลการปฏิบัติราชการขององค์การบริหารส่วนตำบลเทวราช ตามหลักเกณฑ์ และวิธีการบริหารกิจการบ้านเมืองที่ดี

(2) ประเมินผลการปฏิบัติราชการขององค์การบริหารส่วนตำบลเทวราช ปีละ 2 ครั้งเป็นอย่างน้อย

แล้วเสนอผลการประเมินให้องค์กรปกครองส่วนท้องถิ่นทราบ เพื่อนำผลที่ได้จากการประเมินมาใช้ในการปรับปรุงแก้ไข ส่งเสริม พัฒนา ขยายหรือยุติการดำเนินภารกิจต่าง ๆ ขององค์การบริหารส่วนตำบลเทวราช

(3) จัดทำแบบประเมินผลและแบบรายงานผลการประเมินการปฏิบัติราชการขององค์การบริหารส่วนตำบลเทวราชสำหรับผลการปฏิบัติราชการประจำปี

(4) ดำเนินการเรื่องอื่น ๆ ตามที่องค์การบริหารส่วนตำบลเทวราช มอบหมาย

5) ประชุมคณะกรรมการติดตามประเมินผลแผนพัฒนา

6) ดำเนินการติดตามประเมินผลแผนพัฒนา

7) รายงานผลและเสนอความเห็นจากการติดตามประเมินผลแผนพัฒนาต่อผู้บริหารท้องถิ่น เพื่อให้ผู้บริหาร

ท้องถิ่นเสนอต่อสภาท้องถิ่น คณะกรรมการพัฒนาท้องถิ่น

8) ประกาศผลการติดตามและประเมินผลแผนพัฒนาให้ประชาชนในท้องถิ่นทราบ

9) เผยแพร่ผลการติดตามและประเมินผลแผนพัฒนาท้องถิ่นให้ประชาชนรับทราบ ผ่านช่องทาง
ที่หลากหลาย เช่นเว็บไซต์องค์กรปกครองส่วนท้องถิ่น สื่อออนไลน์ เสียงตามสาย บอร์ดประชาสัมพันธ์ ฯลฯ

 10) รายงานผลการดำเนินการ

**6. ระยะเวลาดำเนินการ**

ปีงบประมาณ พ.ศ. 2566 - 2570

**7. งบประมาณดำเนินการ**

ไม่ใช้งบประมาณ

**8. ผู้รับผิดชอบโครงการ**

ทุกสำนัก/กอง ขององค์การบริหารส่วนตำบลเทวราช

**9. ผลผลิต/ผลลัพธ์**

**ผลผลิต**

1) มีการแต่งตั้งภาคประชาชนร่วมเป็นคณะกรรมการติดตามประเมินผลแผนพัฒนา

2) ประชาชนได้มีส่วนร่วมในการติดตามประเมินผลการปฏิบัติราชการ และร่วมปรับปรุงแก้ไขโครงการ
ต่าง ๆ ในแผนพัฒนาท้องถิ่น

**ผลลัพธ์**

 ประชาชนมีส่วนร่วมในการบริหารกิจการขององค์การบริหารส่วนตำบลเทวราช

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**3.2 การรับฟังความคิดเห็น การรับและตอบสนองเรื่องร้องเรียน/ร้องทุกข์ของประชาชน**

**3.2.3 มีรายงานหรือแจ้งเป็นลายลักษณ์อักษรให้ประชาชนผู้ร้องเรียน/ร้องทุกข์ได้ทราบถึงการได้รับเรื่อง ระยะเวลา และผลการดำเนินการเกี่ยวกับเรื่องร้องเรียน/ร้องทุกข์**

**รายละเอียดโครงการ/กิจกรรม/มาตรการ**

**โครงการที่ 4**

**1. ชื่อโครงการ : มาตรการจัดการเรื่องราวร้องทุกข์/ร้องเรียนขององค์การบริหารส่วนตำบลเทวราช**

**2. หลักการและเหตุผล**

องค์การบริหารส่วนตำบลเทวราช เห็นความสำคัญในการรับฟังความคิดเห็น การตอบสนองเรื่องราว
ร้องทุกข์และเรื่องร้องเรียนของประชาชน เพื่อเป็นข้อมูลในการนำมาพัฒนา ปรับปรุงการดำเนินงานบริการสาธารณะและการบริหารราชการของหน่วยงานให้เป็นไปอย่างมีประสิทธิภาพและประสิทธิผล โปร่งใส จึงได้จัดทำมาตรการจัดการเรื่องราวร้องทุกข์/ร้องเรียนขึ้น เพื่อกำกับติดตามในการจัดการเรื่องราวร้องทุกข์/ร้องเรียน
ขององค์กรปกครองส่วนท้องถิ่น ให้สามารถตอบสนองความต้องการหรือแก้ไขปัญหาความเดือดร้อนให้แก่ประชาชน รวมทั้งพัฒนาปรับปรุงขั้นตอนช่องทางการร้องเรียน กระบวนการจัดการแก้ไขปัญหา ช่องทางการติดตามผล
และการแจ้งผลการดำเนินการเรื่องร้องทุกข์ และเรื่องร้องเรียนต่าง ๆ ให้มีความรวดเร็ว เป็นธรรม สะดวก
และเหมาะสม รวมทั้งจัดให้มีการประชาสัมพันธ์เผยแพร่กระบวนการร้องเรียน และขั้นตอนให้ประชาชนรับทราบอย่างทั่วถึง

**3. วัตถุประสงค์**

1) เพื่อกำกับติดตามการจัดการเรื่องราวร้องทุกข์/ร้องเรียนขององค์การบริหารส่วนตำบลเทวราช
ให้สามารถตอบสนองความต้องการหรือแก้ไขปัญหาความเดือดร้อนให้แก่ประชาชนได้อย่างเหมาะสม

2) พัฒนาปรับปรุงขั้นตอน ช่องทางการร้องเรียน กระบวนการจัดการแก้ไขปัญหา ช่องทางการติดตามผล และการแจ้งผลการดำเนินการเรื่องร้องทุกข์และเรื่องร้องเรียนต่าง ๆ ให้มีความรวดเร็ว สะดวกและเหมาะสม

**4. กลุ่มเป้าหมาย**

องค์การบริหารส่วนตำบลเทวราช จำนวน 20 คน

**5. วิธีดำเนินการ**

1) จัดตั้งคณะทำงานมาตรการจัดการเรื่องราวร้องทุกข์/ร้องเรียนขององค์การบริหารส่วนตำบลเทวราช

2) ประชุมคณะทำงานฯ มาตรการจัดการเรื่องราวร้องทุกข์/ร้องเรียนขององค์การบริหารส่วนตำบลเทวราชเพื่อกำกับติดตามการจัดการเรื่องราวร้องทุกข์/ร้องเรียน ให้สามารถตอบสนองความต้องการหรือแก้ไขปัญหา
ความเดือดร้อนให้แก่ประชาชนได้อย่างเหมาะสม รวดเร็ว และสะดวก

 3) คณะทำงานฯ กำหนดมาตรการในการกำกับติดตามหน่วยงานที่เกี่ยวข้อง ดังนี้

3.1) การจัดการเรื่องร้องเรียนทั่วไป

- กำหนดให้มีการจัดตั้ง/ปรับปรุงศูนย์รับเรื่องราวร้องทุกข์/ร้องเรียนขององค์การบริหารส่วนตำบลเทวราช

- กำกับติดตามให้หน่วยงานที่เกี่ยวข้องจัดให้มีการประชาสัมพันธ์เผยแพร่กระบวนการร้องเรียน และขั้นตอนให้ประชาชนรับทราบอย่างทั่วถึง

- กำหนดให้มีเจ้าหน้าที่/หน่วยงานผู้รับผิดชอบอย่างชัดเจน

- กำหนดให้มีการพัฒนาปรับปรุงขั้นตอน ช่องทางการร้องเรียน กระบวนการจัดการแก้ไขปัญหา

ช่องทางการติดตามผล และการแจ้งผลการดำเนินการเรื่องร้องทุกข์และเรื่องเรียนต่าง ๆ

- กำหนดให้หน่วยงานที่รับผิดชอบเรื่องร้องเรียน/ร้องทุกข์ ดำเนินการแก้ไขข้อร้องเรียน
อย่างเหมาะสมภายใน 15 วัน หากไม่สามารถดำเนินการได้ทันภายใน 15 วัน ต้องชี้แจง
ให้ผู้ร้องเรียนทราบ

- กำหนดให้หน่วยงานที่รับผิดชอบเรื่องร้องเรียน/ร้องทุกข์ มีการแจ้งผลการดำเนินการหรือ
ความก้าวหน้าผลเรื่องร้องเรียน ให้ผู้ร้องเรียนทราบ รวมทั้งมีช่องทางในการติดตามเรื่องร้องเรียนให้ผู้ร้องเรียนสามารถติดตามผลได้ด้วยตนเอง

3.2) การจัดการเรื่องร้องเรียนการทุจริต และประพฤติมิชอบของเจ้าหน้าที่ของหน่วยงาน

- จัดทำคู่มือหรือแนวทางดำเนินการต่อเรื่องร้องเรียนที่เกี่ยวข้องกับการทุจริตและประพฤติมิชอบของเจ้าหน้าที่ของหน่วยงาน โดยคู่มือดังกล่าวแสดงรายละเอียด เช่น รายละเอียดวิธีการ
ที่บุคคลภายนอกจะทำการร้องเรียน รายละเอียดขั้นตอนหรือวิธีการในการจัดการต่อเรื่องร้องเรียน ส่วนงานที่รับผิดชอบ ระยะเวลาดำเนินการ เป็นต้น

- กำหนดให้มีเจ้าหน้าที่รับผิดชอบอย่างชัดเจน

- กำหนดช่องทางที่บุคคลภายนอกสามารถแจ้งเรื่องร้องเรียนเกี่ยวกับการทุจริตและประพฤติมิชอบ

ของเจ้าหน้าที่ของหน่วยงานผ่านทางช่องทางออนไลน์ โดยแยกต่างหากจากช่องทางทั่วไป
เพื่อเป็นการคุ้มครองข้อมูลของผู้แจ้งเบาะแส

- จัดทำข้อมูลสถิติเรื่องร้องเรียนการทุจริตและประพฤติมิชอบของเจ้าหน้าที่ของหน่วยงาน

- จัดทำข้อมูลความก้าวหน้าการจัดการเรื่องร้องเรียน เช่น จำนวนเรื่อง เรื่องที่ดำเนินการแล้วเสร็จ

 เรื่องที่อยู่ระหว่างดำเนินการ ฯลฯ

4) จัดทำคู่มือปฏิบัติงานเกี่ยวกับการรับเรื่องร้องเรียน ร้องทุกข์ และคู่มือแนวทางการจัดการต่อเรื่อง

ร้องเรียนการทุจริตแนวทางดำเนินการต่อเรื่องร้องเรียนที่เกี่ยวข้องกับการทุจริตและประพฤติมิชอบของเจ้าหน้าที่ของหน่วยงานเพื่อใช้เป็นแนวทางปฏิบัติให้มีประสิทธิภาพเป็นมาตรฐานเดียวกัน

5) ประกาศ/ประชาสัมพันธ์มาตรการจัดการเรื่องราวร้องทุกข์/ร้องเรียนขององค์การบริหารส่วนตำบลเทวราช ให้ทุกหน่วยรับทราบ และเปิดเผยต่อสาธารณชน

6) จัดทำฐานข้อมูลเรื่องร้องเรียน มีการวิเคราะห์และกำหนดกำหนดแนวทางในการป้องกัน และแก้ไข
ไม่ให้เกิดปัญหาในลักษณะเดิมขึ้นอีก

7) รายงานสรุปผลการดำเนินการเรื่องร้องเรียน พร้อมระบุปัญหาอุปสรรคและแนวทางแก้ไข และเผยแพร่

ให้สาธารณชนทราบ

8) คณะทำงานฯ กำกับติดตามหน่วยงานที่เกี่ยวข้องให้ดำเนินการตามมาตรการ

9) ประเมินความพึงพอใจของประชาชนผู้ใช้บริการ

10) รายงานสรุปผลการดำเนินการเรื่องร้องเรียน พร้อมปัญหา อุปสรรค และแนวทางแก้ไขให้ผู้บริหารรับทราบและเผยแพร่ให้สาธารณชนทราบ

**6. ระยะเวลาดำเนินการ**

ปีงบประมาณ พ.ศ. 2566 - 2570

**7. งบประมาณดำเนินการ**

ไม่ใช้งบประมาณ

**8. ผู้รับผิดชอบ**

 สำนักปลัด องค์การบริหารส่วนตำบลเทวราช

**9. ผลผลิต/ผลลัพธ์**

**ผลผลิต**

1) มีศูนย์หรือหน่วยรับเรื่องราวร้องเรียน/ร้องทุกข์

2) มีการแต่งตั้งเจ้าหน้าที่/หน่วยงานที่รับผิดชอบรับเรื่องร้องเรียน/ร้องทุกข์

3) มีการเผยแพร่ประชาสัมพันธ์ให้ประชาชนทราบช่องทางในการร้องทุกข์/ร้องเรียน และกระบวนการขั้นตอนเรื่องร้องเรียน

4) มีการแจ้งผลการดำเนินการหรือความก้าวหน้า ผลเรื่องร้องเรียน ให้ผู้ร้องเรียนทราบ รวมทั้งมีช่องทาง
ในการติดตามเรื่องร้องเรียนให้ผู้ร้องเรียนสามารถติดตามผลได้ด้วยตนเอง

5) มีการกำกับติดตามการจัดการเรื่องราวร้องทุกข์/ร้องเรียนขององค์การบริหารส่วนตำบลเทวราช
ให้สามารถตอบสนอง ความต้องการหรือแก้ไขปัญหาความเดือดร้อนให้แก่ประชาชนได้อย่างเหมาะสมตามมาตรการที่กำหนดไว้

**ผลลัพธ์**

ประชาชนเกิดความพึงพอใจต่อการดำเนินการเรื่องร้องทุกข์/ร้องเรียนขององค์กรปกครองส่วนท้องถิ่น ไม่ตํ่ากว่าร้อยละ 80

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**มิติที่ 4 การยกระดับกลไกการตรวจสอบการดำเนินงานขององค์กรปกครองส่วนท้องถิ่น**

**4.1 การจัดวางระบบตรวจสอบภายใน การควบคุมภายใน และการบริหารความเสี่ยงการทุจริต**

**4.1.2 มีการจัดทำและรายงานการจัดทำระบบควบคุมภายใน**

**รายละเอียดโครงการ/กิจกรรม/มาตรการ**

**โครงการที่ 1**

**1. ชื่อโครงการ : กิจกรรมติดตามประเมินผลการควบคุมภายใน**

**2. หลักการและเหตุผล**

ระบบการควบคุมภายในเป็นกลไกที่สำคัญและเป็นเครื่องมือในการบริหารงานในหน่วยงาน ไม่ว่าจะเป็น
ในภาครัฐหรือเอกชนทั้งขนาดเล็กและขนาดใหญ่ ระบบการควบคุมภายในจะช่วยควบคุมหรือลดความเสี่ยง
ของหน่วยงานให้อยู่ในระดับที่ยอมรับได้ซึ่งจะทำให้ปฏิบัติงานและการจัดการของหน่วยงานบรรลุตามวัตถุประสงค์ ในอดีตที่ผ่านมาการบริหารงานของหน่วยงานภาครัฐ ได้มีการควบคุมภายในตามที่กระทรวงการคลังประกาศให้ใช้เป็นเรื่อง ๆ ไป ซึ่งอาจอยู่ในรูปของกฎหมาย ระเบียบ ระบบบัญชี หนังสือสั่งการ และหนังสือตอบข้อหารือต่าง ๆ โดยส่วนใหญ่จะเน้นไปที่การควบคุมด้านการเงินและบัญชีและการปฏิบัติให้ถูกต้องตามระเบียบหรือกฎเกณฑ์
ที่ทางราชการกำหนดไว้ซึ่งไม่ครอบคลุมถึงการจัดการด้านอื่น ๆ นอกเหนือจากด้านการเงินและบัญชีในหน่วยงาน
จึงไม่สามารถสะท้อนภาพถึงผลการดำเนินงานในภาพรวมของหน่วยงานได้ ระบบการควบคุมภายในที่ดี
ควรเป็นระบบการควบคุมที่ครอบคลุมงานทุกด้านและสามารถสะท้อนภาพให้เห็นเป็นองค์รวมของหน่วยงานนั้น ๆ ว่ามีการดำเนินงานที่มีประสิทธิภาพและประสิทธิผลหรือไม่เพียงใด การที่ระบบการควบคุมภายในของรัฐ
ยังไม่ครอบคลุมทุกระบบงาน อาจเป็นช่องทางรั่วไหลทำให้เกิดความเสียหายในหน่วยงานและการดำเนินงาน
ไม่สัมฤทธิ์ผล ทั้งนี้ สาเหตุส่วนหนึ่งอาจเกิดจากการกำหนดหน้าที่และมอบหมายงานในหน่วยงานไม่เหมาะสม
การมอบหมายการปฏิบัติงานทั้งกระบวนการให้บุคคลใดบุคคลหนึ่งเพียงคนเดียว การควบคุมสอบทานและ
การตรวจสอบยังไม่มีประสิทธิภาพเพียงพอตลอดจนขาดการประเมินและการบริหารความเสี่ยง การควบคุมภายในของหน่วยงานที่กำหนดขึ้น และพัฒนาให้ระบบการควบคุมภายในดังกล่าวทันสมัยอยู่เสมอ เพื่อให้องค์กรมีแนวทางในการกำหนดระบบการควบคุมภายในให้เป็นไปอย่างมีประสิทธิภาพและเหมาะสมกับการปฏิบัติงานในหน่วยงาน จึงได้กำหนดกิจกรรมการติดตามประเมินผลการควบคุมภายในขึ้น

**3. วัตถุประสงค์**

1) เพื่อให้การปฏิบัติงานเป็นไปอย่างมีประสิทธิภาพและประสิทธิผล ทำให้การใช้ทรัพยากรเป็นไป
อย่างประหยัดและคุ้มค่าโดยลดขั้นตอนการปฏิบัติงานที่ซ้ำซ้อนหรือไม่จำเป็น ลดความเสี่ยงหรือผลเสียหายด้านการเงินหรือด้านอื่น ๆ ที่อาจมีขึ้น

2) เพื่อให้มีข้อมูลและรายงานทางการเงินที่ถูกต้องครบถ้วนและเชื่อถือได้ สร้างความมั่นใจแก่ผู้บริหาร
ในการตัดสินใจเกี่ยวกับการบริหารและการปฏิบัติงาน และบุคคลภายนอกที่เกี่ยวข้อง

3) เพื่อให้บุคลากรมีการปฏิบัติตามนโยบาย กฎหมาย เงื่อนไขสัญญา ข้อตกลง ระเบียบข้อบังคับต่าง ๆ ของหน่วยงานอย่างถูกต้องและครบถ้วน

4) เพื่อให้การควบคุมภายในขององค์การบริหารส่วนตำบลเทวราช เป็นไปอย่างมีประสิทธิภาพและเหมาะสมกับการปฏิบัติงานในหน่วยงาน อีกทั้งยังเป็นการควบคุมหรือลดความเสี่ยงของหน่วยงานให้อยู่ในระดับ
ที่ยอมรับได้ซึ่งจะทำให้การปฏิบัติงานและการจัดงานของหน่วยงานบรรลุตามวัตถุประสงค์

**4. กลุ่มเป้าหมาย**

 บุคลากรขององค์การบริหารส่วนตำบลเทวราชจำนวน 40 คน

**5. วิธีดำเนินการ**

1) แต่งตั้งคณะกรรมการประเมินผลการควบคุมภายในตามหลักเกณฑ์กระทรวงการคลังว่าด้วยมาตรฐานและหลักเกณฑ์ปฏิบัติการควบคุมภายในสำหรับหน่วยงานของรัฐ พ.ศ. 2561 ข้อ 5

2) จัดทำรายงานการประเมินผลการควบคุมภายใน ตามหลักเกณฑ์กระทรวงการคลังว่าด้วยมาตรฐานและ

หลักเกณฑ์ปฏิบัติการควบคุมภายในสำหรับหน่วยงานของรัฐ พ.ศ. 2561 ข้อ 8 ประกอบด้วย

(1) การรับรองว่าการควบคุมภายในของหน่วยงานเป็นไปตามมาตรฐานและหลักเกณฑ์ปฏิบัติ
ที่กระทรวงการคลังกำหนด (หนังสือรับรองการควบคุมภายใน : ปค.1/ปค.2/ปค.3)

(2) การประเมินองค์ประกอบของการควบคุมภายใน (รายงานการประเมินองค์ประกอบของการ

ควบคุมภายใน : ปค.4)

(3) การประเมินผลการควบคุมภายในของภารกิจตามกฎหมายที่จัดตั้งหน่วยงาน (รายงานการ

ประเมินผลการควบคุมภายใน : ปค.5)

(4) ความเห็นของผู้ตรวจสอบภายในเกี่ยวกับการสอบทานการควบคุมภายในของหน่วยงาน

(รายงานการสอบทานการประเมินผลการควบคุมภายในของผู้ตรวจสอบภายใน : ปค.6)

3) เสนอรายงานผลการควบคุมภายในตามหลักเกณฑ์กระทรวงการคลังว่าด้วยมาตรฐานและหลักเกณฑ์ปฏิบัติการควบคุมภายในสำหรับหน่วยงานของรัฐ พ.ศ. 2561 ข้อ 9

4) นำผลการประเมินไปปรับปรุงงานและระบบควบคุมภายใน เพื่อให้เกิดประสิทธิภาพมากขึ้น

 5) เผยแพร่รายงานการควบคุมภายในให้สาธารณชนได้ทราบ ณ ที่ทำการ และเว็บไซต์ของหน่วยงานและ

สื่อสังคมออนไลน์ของหน่วยงาน

**6. ระยะเวลาการดำเนินการ**

ปีงบประมาณ พ.ศ. 2566 - 2570

**7. งบประมาณดำเนินการ**

ไม่ใช้งบประมาณดำเนินการ

**8. ผู้รับผิดชอบโครงการ**

คณะกรรมการติดตามประเมินผลการควบคุมภายใน องค์การบริหารส่วนตำบลเทวราช

**9. ผลผลิต/ผลลัพธ์**

**ผลผลิต**

1) มีรายงานการประเมินผลการควบคุมภายในตามหลักเกณฑ์กระทรวงการคลังว่าด้วยมาตรฐานและ

หลักเกณฑ์ปฏิบัติการควบคุมภายในสำหรับหน่วยงานของรัฐ พ.ศ. 2561

2) สรุปข้อมูลผลการควบคุมภายในและจัดทำแผนปรับปรุงงานให้มีประสิทธิภาพในการป้องกันการทุจริต

โดยกิจกรรมการควบคุมภายในร้อยละ 80 ได้ดำเนินการแก้ไข

**ผลลัพธ์**

1) ระดับความพึงพอใจของผู้ที่เกี่ยวข้องในการจัดทำรายงานการประเมินผลการควบคุมภายใน (ร้อยละ 80 ในระดับมาก)

2) การเผยแพร่รายงานการควบคุมภายในให้สาธารณชนได้ทราบ ส่งผลให้การปฏิบัติราชการขององค์กร

ปกครองส่วนท้องถิ่นมีความโปร่งใส

3) การทุจริตขององค์การบริหารส่วนตำบลเทวราช ลดลงร้อยละ 5

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**4.1.3 มีการจัดให้มีกระบวนการบริหารจัดการความเสี่ยงการทุจริต**

**รายละเอียดโครงการ/กิจกรรม/มาตรการ**

**โครงการที่ 2**

**1. ชื่อโครงการ : มาตรการบริหารจัดการความเสี่ยงการทุจริตขององค์การบริหารส่วนตำบลเทวราช**

**2. หลักการและเหตุผล**

แผนแม่บทภายใต้ยุทธศาสตร์ชาติ (พ.ศ. 2561 - 2580) ประเด็นที่ (21) การต่อต้านการทุจริตและประพฤติมิชอบกำหนดเป้าหมายไว้ว่า ประเทศไทยปลอดการทุจริตและประพฤติมิชอบ โดยกำหนดตัวชี้วัดไว้ว่า
ในปี พ.ศ. 2580ประเทศไทยต้องมีคะแนนดัชนีการรับรู้การทุจริต (Corruption Perception Index - CPI)
อยู่ในอันดับ 1 ใน 20และ/หรือได้คะแนนไม่ตํ่ากว่า 73 คะแนน นอกจากนี้ ยังได้นำผลการประเมิน ITA ไปกำหนดตัวชี้วัดและค่าเป้าหมายไว้ว่าหน่วยงานที่เข้าร่วมการประเมิน ITA ทั้งหมด (ร้อยละ 100) ต้องได้คะแนน
90 คะแนนขึ้นไป โดยในระยะที่ 2(พ.ศ. 2566 - 2570) ได้กำหนดตัวชี้วัดไว้ว่า ในปี พ.ศ. 2570 ประเทศไทยต้องมีคะแนนดัชนีการรับรู้การทุจริต(Corruption Perception Index - CPI) อยู่ในอันดับ 1 ใน 43 และ/หรือ
ได้คะแนนไม่ต่ำกว่า 57 คะแนน และหน่วยงานที่เข้าร่วมการประเมิน ITA ทั้งหมด (ร้อยละ 100) ต้องได้คะแนน 85 คะแนนขึ้นไปซึ่งได้กำหนดแผนป้องกันการทุจริตและประพฤติมิชอบ โดยกำหนดให้การปรับ “ระบบ”
เพื่อลดจำนวนคดีทุจริตและประพฤติมิชอบในหน่วยงานภาครัฐเป็นแนวทางหนึ่งในการพัฒนาเพื่อนำไปสู่เป้าหมาย “ประเทศไทยปลอดการทุจริตและประพฤติมิชอบ”องค์กรปกครองส่วนท้องถิ่นเป็นหน่วยงานที่มีความสำคัญยิ่ง
ในการขับเคลื่อนยุทธศาสตร์ชาติ เป็นหน่วยงานของรัฐภายใต้โครงสร้างการจัดระเบียบบริหารราชการตามหลักการกระจายอำนาจการปกครอง ที่มุ่งเน้นการกระจายอำนาจจากส่วนกลางลงสู่ท้องถิ่นและเป็นกลไกหนึ่งในการส่งเสริมการปกครองในระบอบประชาธิปไตย เป็นหน่วยงานหลักในการจัดทำบริการสาธารณะและกิจกรรมสาธารณะ
เพื่อประโยชน์ของประชาชนในท้องถิ่น ถือเป็นกลไกสำคัญในการพัฒนาท้องถิ่นซึ่งนำไปสู่การพัฒนาทั่วทั้งประเทศดังนั้น องค์การบริหารส่วนตำบลเทวราช จึงได้เล็งเห็นถึงความสำคัญในการป้องกันและปราบปรามการทุจริต
ในระดับท้องถิ่นเอง จึงกำหนดดำเนินมาตรการบริหารจัดการความเสี่ยงการทุจริตขององค์การบริหารส่วนตำบลเทวราช เพื่อเป็นการป้องกันไม่ให้เกิดการทุจริตขึ้นในองค์กร

**3. วัตถุประสงค์**

1) เพื่อบริหารจัดการความเสี่ยงการทุจริตขององค์การบริหารส่วนตำบลเทวราช

2) เพื่อป้องกันการทุจริตไม่ให้เกิดขึ้นในองค์การบริหารส่วนตำบลเทวราช

**4. กลุ่มเป้าหมาย**

หน่วยงานภายในขององค์การบริหารส่วนตำบลเทวราช ทุกหน่วยงาน (สำนักงาน,กองงาน,กลุ่มงาน)

จำนวน 40 คน

**5. วิธีดำเนินการ**

1) จัดทำมาตรการและขออนุมัติดำเนินการต่อผู้มีอำนาจ

2) จัดตั้งคณะทำงานเพื่อบริหารจัดการความเสี่ยงการทุจริต

3) คณะทำงานดำเนินการประเมินความเสี่ยงการดำเนินงาน/การปฏิบัติหน้าที่/การดำเนินโครงการที่อาจ

ก่อให้เกิดการทุจริต

4) คณะทำงานดำเนินการจัดทำนวัตกรรม/มาตรการ/ระบบ/แนวทางในการบริหารจัดการความเสี่ยงของการดำเนินการที่อาจก่อให้เกิดการทุจริต

5) ดำเนินการเผยแพร่ผลการประเมินความเสี่ยง ซึ่งข้อมูลประกอบด้วยเหตุการณ์ความเสี่ยง ระดับ
ความเสี่ยงมาตรการและการดำเนินการในการบริหารความเสี่ยง บนเว็บไซต์ขององค์กรปกครองส่วนท้องถิ่น
และช่องทางอื่น ๆ

6) มีการประชุมชี้แจงทำความเข้าใจมาตรการและการดำเนินการในการบริหารความเสี่ยงการทุจริต
ให้แก่เจ้าหน้าที่ผู้ปฏิบัติงาน หน่วยงานที่เกี่ยวข้อง ให้ปฏิบัติตามมาตรการการบริหารความเสี่ยงการทุจริต
อย่างเคร่งครัด

7) ติดตาม ประเมินผลการบริหารจัดการความเสี่ยงการทุจริต

8) รายงานผลการดำเนินการ

**6. ระยะเวลาดำเนินการ**

ปีงบประมาณ พ.ศ. 2566 - 2570

**7. งบประมาณดำเนินการ**

ไม่ใช้งบประมาณ

**8. ผู้รับผิดชอบ**

 ทุกสำนัก/กอง ขององค์การบริหารส่วนตำบลเทวราช

**9. ผลผลิต/ผลลัพธ์**

**ผลผลิต**

1) มีรายงานการประเมินความเสี่ยงของการดำเนินงาน/การปฏิบัติหน้าที่/การดำเนินโครงการที่อาจก่อให้เกิดการทุจริต จำนวน 1 ชุด

2) มีนวัตกรรม/มาตรการ/ระบบ/แนวทางในการบริหารจัดการความเสี่ยงของการดำเนินการที่อาจก่อให้เกิดการทุจริต อย่างน้อยจำนวน 5 เรื่อง

3) มีการเผยแพร่ผลการประเมินความเสี่ยง ซึ่งข้อมูลประกอบด้วยเหตุการณ์ความเสี่ยง ระดับความเสี่ยง

มาตรการและการดำเนินการในการบริหารความเสี่ยง อย่างน้อย 1 ช่องทาง (เผยแพร่บนเว็บไซต์ขององค์กรปกครองส่วนท้องถิ่น)

**ผลลัพธ์**

 เรื่องร้องเรียนการทุจริต/คดีการทุจริตประพฤติมิชอบขององค์การบริหารส่วนตำบลเทวราช ลดลง

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**4.2 การส่งเสริมบทบาทการตรวจสอบของสภาท้องถิ่น**

**4.2.2 ส่งเสริมสมาชิกสภาท้องถิ่นให้มีบทบาทในการตรวจสอบการปฏิบัติงานของฝ่ายบริหาร ตามกระบวนการ และวิธีการที่กฎหมาย ระเบียบที่เกี่ยวข้องได้กำหนดไว้ โดยไม่ฝักใฝ่ฝ่ายใด**

**รายละเอียดโครงการ/กิจกรรม/มาตรการ**

**โครงการที่ 3**

**1. ชื่อโครงการ : กิจกรรมส่งเสริมและพัฒนาศักยภาพสมาชิกสภาท้องถิ่น**

**2. หลักการและเหตุผล**

องค์กรปกครองส่วนท้องถิ่นมีบทบาทความสำคัญยิ่งต่อการพัฒนาทางการเมือง เศรษฐกิจ และสังคม
ด้วยเหตุผลดังกล่าวการพัฒนาศักยภาพทักษะและความรู้ของสมาชิกสภาท้องถิ่นให้มีความพร้อมที่จะปฏิบัติหน้าที่
ในภารกิจการตรวจสอบการปฏิบัติงานของฝ่ายบริหาร มีความรู้ในข้อบังคับการประชุมสภา วิธีการตรวจสอบของสภาการตั้งกะทู้ และระเบียบกฎหมายที่เกี่ยวข้องการส่งเสริมสมาชิกสภาท้องถิ่นให้มีบทบาทในการตรวจสอบ
การปฏิบัติงานของฝ่ายบริหาร เป็นกลไกสำคัญที่ใช้สำหรับติดตาม ตรวจสอบ ประเมินผลการปฏิบัติงานของฝ่ายบริหาร ซึ่งอำนาจในการบริหารปัจจุบันองค์กรปกครองส่วนท้องถิ่นมีอิสระเต็มที่ในการดำเนินงาน มีงบประมาณ
เป็นของตนเอง แต่ถึงแม้จะเป็นอิสระ ส่วนกลางก็จะคอยควบคุมดูแลการดำเนินงานต่าง ๆ ขององค์กรปกครอง
ส่วนท้องถิ่นให้เป็นไปโดยความเรียบร้อยและถูกต้องเพื่อกำหนดแนวทางการพัฒนาร่วมกัน นอกจากจะทำให้องค์กรปกครองส่วนท้องถิ่นมีบรรยากาศการทำงานแบบมีส่วนร่วมและมีประสิทธิภาพ ยังสร้างความน่าเชื่อถือให้กับองค์กร สามารถนำไปสู่ความโปร่งใสในองค์กรปกครองส่วนท้องถิ่นและลดการทุจริตจึงได้มีการจัดกิจกรรมส่งเสริมและพัฒนาศักยภาพสมาชิกสภาท้องถิ่น เพื่อเป็นการเพิ่มประสิทธิภาพในการปฏิบัติงานสามารถนำความรู้ไปใช้
ให้เป็นประโยชน์ต่อการปฏิบัติหน้าที่ได้อย่างมีประสิทธิภาพและมีประสิทธิผลเกิดกลไกการปฏิบัติงานโปร่งใสและสามารถตรวจสอบ ช่วยลดปัญหาการทุจริต ส่งผลต่อการพัฒนาองค์กร

**3. วัตถุประสงค์**

1) เพื่อส่งเสริมศักยภาพสมาชิกสภาท้องถิ่นในการตรวจสอบ ติดตาม และประเมินผลการปฏิบัติงาน
ของฝ่ายบริหาร

2) เพื่อสร้างความรู้ความเข้าใจที่เกี่ยวข้องกับบทบาทและอำนาจหน้าที่ของสมาชิกสภาท้องถิ่น

**4. กลุ่มเป้าหมาย**

สมาชิกสภาองค์การบริหารส่วนตำบลเทวราช จำนวน 7 คน

**5. วิธีการดำเนินงาน**

1) จัดทำคู่มือระเบียบกฎหมายที่เกี่ยวข้องเพื่อให้สมาชิกสภาท้องถิ่นใช้สำหรับการประชุม

2) จัดอบรมให้ความรู้ที่เกี่ยวข้องกับบทบาทและอำนาจหน้าที่ของสมาชิกสภาท้องถิ่น และความรู้ในข้อบังคับการประชุมสภา วิธีการตรวจสอบของสภา การตั้งกระทู้ และระเบียบกฎหมายที่เกี่ยวข้อง อย่างน้อยปีละ 1 ครั้ง

3) แต่งตั้งสมาชิกสภาท้องถิ่นเป็นคณะกรรมการตรวจสอบการดำเนินการต่าง ๆ เช่น การจัดซื้อจัดจ้างโครงการต่าง ๆ การแปรญัตติร่างข้อบัญญัติประจำปี การตรวจรายงานการประชุม การติดตามและประเมินผลแผนพัฒนาการจัดทำแผนปฏิบัติการป้องกันการทุจริตขององค์การบริหารส่วนตำบลเทวราช

**6. ระยะเวลาดำเนินงาน**

ปีงบประมาณ พ.ศ. 2566 - 2570

**7. งบประมาณดำเนินการ**

ไม่ใช้งบประมาณ

**8. ผู้รับผิดชอบโครงการ**

สำนักปลัด องค์การบริหารส่วนตำบลเทวราช

**9. ผลผลิต/ผลลัพธ์**

**ผลผลิต**

1) จัดอบรมให้ความรู้ที่เกี่ยวข้องกับบทบาทและอำนาจหน้าที่ของสมาชิกสภาท้องถิ่น และความรู้
ในข้อบังคับการประชุมสภา วิธีการตรวจสอบของสภา การตั้งกระทู้ และระเบียบกฎหมายที่เกี่ยวข้อง อย่างน้อย
ปีละ 1 ครั้ง

2) สมาชิกสภาท้องถิ่นมีความรู้ความเข้าใจ บทบาทและอำนาจหน้าที่ และสามารถปฏิบัติภารกิจได้ถูกต้อง

ตามระเบียบ กฎหมาย

**ผลลัพธ์**

สมาชิกสภาท้องถิ่นสามารถนำองค์ความรู้ที่ได้ไปปรับใช้ในการตรวจสอบ ติดตาม และประเมินผล
การปฏิบัติงานของฝ่ายบริหาร ด้วยความเป็นธรรม ตรงไปตรงมา

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**4.3 มาตรการจัดการเรื่องร้องเรียนการทุจริต**

**4.3.1 มีแนวปฏิบัติในการดำเนินการต่อเรื่องร้องเรียนการทุจริตและประพฤติมิชอบของเจ้าหน้าที่องค์กรปกครองส่วนท้องถิ่น**

**รายละเอียดโครงการ/กิจกรรม/มาตรการ**

**โครงการที่ 4**

**1. ชื่อโครงการ : มาตรการจัดการในกรณีได้ทราบ หรือรับแจ้ง หรือตรวจสอบพบการทุจริตขององค์การบริหาร**

 **ส่วนตำบลเทวราช**

**2. หลักการและเหตุผล**

ปัจจุบันปัญหาการทุจริตคอร์รัปชันในประเทศไทยถือเป็นปัญหาเรื้อรังที่นับวันยิ่งจะทวีความรุนแรงและสลับซับซ้อนมากยิ่งขึ้นและส่งผลกระทบในวงกว้าง โดยเฉพาะอย่างยิ่งต่อความมั่นคงของชาติ เป็นปัญหาลำดับต้น ๆ ที่ขัดขวางการพัฒนาประเทศทั้งในด้านเศรษฐกิจ สังคมและการเมือง เนื่องจากเกิดขึ้นทุกภาคส่วนในสังคมไทย
ไม่ว่าจะเป็นภาคการเมือง ภาคราชการ โดยเฉพาะองค์กรปกครองส่วนท้องถิ่นมักถูกมองจากภายนอกสังคม
ว่าเป็นองค์กรที่เอื้อต่อการทุจริตคอร์รัปชันและมักจะปรากฏข่าวการทุจริตตามสื่อและรายงานของทางราชการ
อยู่เสมอ ซึ่งได้ส่งผลสะเทือนต่อกระแสการกระจายอำนาจ และความศรัทธาต่อระบบการปกครองส่วนท้องถิ่น
อย่างยิ่ง ส่งผลให้ภาพลักษณ์ของประเทศไทยเรื่องการทุจริตคอร์รัปชันมีผลในเชิงลบ องค์การบริหารส่วนตำบลเทวราชมีนโยบายใช้หลักธรรมาภิบาลมาใช้ในการบริหารงานส่งเสริมให้ภาคประชาชนเข้ามามีส่วนร่วม
โดยเปิดโอกาสให้บุคลากรภายในขององค์กรปกครองส่วนท้องถิ่นและประชาชนสามารถเสนอเรื่องร้องเรียน
แจ้งเบาะแสเสนอข้อคิดเห็น เกี่ยวกับการทุจริต จึงได้ดำเนินการจัดทำมาตรการจัดการในกรณีได้ทราบหรือรับแจ้ง หรือตรวจสอบพบการทุจริตขององค์การบริหารส่วนตำบลเทวราช

**3. วัตถุประสงค์**

1) เพื่อให้การตรวจสอบเรื่องร้องเรียนเกี่ยวกับการทุจริตและประพฤติมิชอบ เป็นไปอย่างรวดเร็ว โปร่งใส เป็นธรรม

2) เพื่อให้การบริหารงานของหน่วยงานเป็นไปตามหลักธรรมาภิบาลและป้องกันการทุจริตของหน่วยงาน

3) เพื่อส่งเสริมให้บุคลากรของหน่วยงานปฏิบัติงานตามหลักธรรมาภิบาล

**4. กลุ่มเป้าหมาย**

บุคลากรขององค์การบริหารส่วนตำบลเทวราช จำนวน 50 คน

**5. วิธีดำเนินการ**

1) กำหนดช่องทางการร้องเรียนเกี่ยวกับการทุจริต และกำหนดเจ้าหน้าที่รับผิดชอบดำเนินการให้เป็นไปตามกฎหมายกรณีมีเรื่องร้องเรียนกล่าวหาบุคลากรในองค์กรปกครองส่วนท้องถิ่นที่ปฏิบัติราชการตามอำนาจหน้าที่โดยมิชอบ

2) กำหนดกระบวนการขั้นตอนในการดำเนินการร้องเรียน

 3) ประกาศเผยแพร่กระบวนการขั้นตอนในการดำเนินการร้องเรียนให้บุคลากรและประชาชนทราบ
โดยทั่วกัน

4) กำหนดกระบวนการจัดการข้อร้องเรียน/แนวทางดำเนินการต่อเรื่องร้องเรียนเกี่ยวกับการทุจริตของเจ้าหน้าที่ขององค์กรปกครองส่วนท้องถิ่น

5) กำหนดกระบวนการและขั้นตอนในการลงโทษผู้กระทำผิดการทุจริต

6) กำหนดช่องทางการติดตามเรื่องร้องเรียนได้ด้วยตนเอง และมีการรายงานผลการดำเนินการหรือความก้าวหน้าเรื่องร้องเรียนให้ผู้ร้องเรียนทราบ

7) กำหนดกระบวนการติดตาม ตรวจสอบผู้กระทำผิดการทุจริตอย่างมีประสิทธิภาพ

8) จัดทำคู่มือ/แนวทางการดำเนินการต่อเรื่องร้องเรียนที่เกี่ยวข้องกับเรื่องทุจริตและประพฤติมิชอบของ

เจ้าหน้าที่ขององค์กรปกครองส่วนท้องถิ่น โดยเฉพาะต้องแยกออกจากคู่มือการจัดการเรื่องร้องเรียนทั่วไป และเผยแพร่ไว้บนเว็บไซต์ขององค์กรปกครองส่วนท้องถิ่น โดยพิจารณาให้มีรายละเอียดอย่างน้อย ดังนี้

(1) วิธีการที่บุคคลภายนอกจะทำการร้องเรียน

(2) ขั้นตอน/วิธีการจัดการเรื่องร้องเรียน

(3) ส่วนงาน/เจ้าหน้าที่ผู้รับผิดชอบ และ

 (4) ระยะเวลาในการดำเนินการ

และประกาศเผยแพร่กระบวนการขั้นตอนในการดำเนินการร้องเรียนให้บุคลากรและประชาชนทราบโดยทั่วกัน

9) จัดประชุมให้ความรู้เจ้าหน้าที่ผู้รับผิดชอบเรื่องร้องเรียนเพื่อใช้เป็นมาตรฐานในการปฏิบัติงานและดำเนินการแก้ไขปัญหาเรื่องร้องเรียนที่ได้รับจากช่องทางการร้องเรียนต่าง ๆ ให้เป็นไปในทิศทางเดียวกัน
โดยโปร่งใสและเป็นธรรม

10) จัดทำข้อมูลเชิงสถิติเรื่องร้องเรียนการทุจริต

11) รายงานผลการดำเนินการ

**6. ระยะเวลาดำเนินการ**

ปีงบประมาณ พ.ศ. 2566 - 2570

**7. งบประมาณดำเนินการ**

ไม่ใช้งบประมาณ

**8. ผู้รับผิดชอบโครงการ**

สำนักปลัด องค์การบริหารส่วนตำบลเทวราช

**9. ผลผลิต/ผลลัพธ์**

**ผลผลิต**

มีมาตรการจัดการในกรณีได้ทราบ หรือรับแจ้ง หรือตรวจสอบพบการทุจริต

**ผลลัพธ์**

ภาคประชาชนมีบทบาทในการเฝ้าระวัง และติดตาม ตรวจสอบการทำงานของเจ้าหน้าที่ (พิจารณาจากจำนวนข้อร้องเรียนจากประชาชน,จำนวนเบาะแสะที่ประชาชนแจ้งหน่วยงาน)

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**4.3.2 จัดให้มีระบบและช่องทางการรับเรื่องร้องเรียนที่มีประสิทธิภาพ สะดวก รวดเร็ว ปลอดภัยสำหรับ
ผู้ร้องเรียน**

**รายละเอียดโครงการ/กิจกรรม/มาตรการ**

**โครงการที่ 5**

**1. ชื่อโครงการ : มาตรการจัดให้มีระบบและช่องทางการรับเรื่องร้องเรียนเกี่ยวกับการทุจริตขององค์การบริหาร**

 **ส่วนตำบลเทวราช**

**2. หลักการและเหตุผล**

ปัญหาการทุจริตคอร์รัปชันในประเทศไทยถือเป็นปัญหาเรื้อรังที่นับวันยิ่งจะทวีความรุนแรงและสลับซับซ้อนมากยิ่งขึ้นและส่งผลกระทบในวงกว้าง โดยเฉพาะอย่างยิ่งต่อความมั่นคงของชาติ เป็นปัญหาลำดับต้น ๆ ที่ขัดขวางการพัฒนาประเทศทั้งในด้านเศรษฐกิจ สังคมและการเมือง เนื่องจากเกิดขึ้นทุกภาคส่วนในสังคมไทย
ไม่ว่าจะเป็นภาคการเมือง ภาคราชการ โดยเฉพาะองค์กรปกครองส่วนท้องถิ่นมักถูกมองจากภายนอกสังคมว่าเป็นองค์กรที่เอื้อต่อการทุจริตคอร์รัปชันและมักจะปรากฏข่าวการทุจริตตามสื่อและรายงานของทางราชการอยู่เสมอ
ซึ่งได้ส่งผลสะเทือนต่อกระแสการกระจายอำนาจ และความศรัทธาต่อระบบการปกครองส่วนท้องถิ่นอย่างยิ่ง
ส่งผลให้ภาพลักษณ์ของประเทศไทยเรื่องการทุจริตคอร์รัปชันมีผลในเชิงลบ องค์การบริหารส่วนตำบลเทวราช
มีนโยบายใช้หลักธรรมาภิบาลมาใช้ในการบริหารงานส่งเสริมให้ภาคประชาชนเข้ามามีส่วนร่วมโดยเปิดโอกาสให้บุคลากรภายในขององค์กรปกครองส่วนท้องถิ่นและประชาชนสามารถเสนอเรื่องร้องเรียน แจ้งเบาะแส
เสนอข้อคิดเห็น เกี่ยวกับการทุจริตขององค์กร จึงได้ดำเนินการจัดทำมาตรการจัดให้มีระบบและช่องทางการ
รับเรื่องร้องเรียนเกี่ยวกับการทุจริตขององค์การบริหารส่วนตำบลเทวราช

**3. วัตถุประสงค์**

1) เพื่อให้มีระบบ/ช่องทางการรับเรื่องร้องเรียนที่มีประสิทธิภาพ สะดวก ปลอดภัย สำหรับบุคลากรและประชาชน

2) เพื่อให้การตรวจสอบเรื่องร้องเรียนเกี่ยวกับการทุจริตและประพฤติมิชอบ เป็นไปอย่างรวดเร็ว โปร่งใส เป็นธรรม

**4. กลุ่มเป้าหมาย**

ภาคประชาชนและบุคลากรขององค์การบริหารส่วนตำบลเทวราช จำนวน 50 คน

**5. วิธีดำเนินการ**

1) พัฒนาระบบและช่องทางการร้องเรียนเกี่ยวกับการทุจริตผ่านทางช่องทางออนไลน์ ให้อยู่บนหน้าเว็บไซต์หลักขององค์กรปกครองส่วนท้องถิ่น (ต้องแยกต่างหากจากช่องทางทั่วไป เพื่อเป็นการคุ้มครองข้อมูล
ของผู้แจ้งเบาะแสและเพื่อให้สอดคล้องกับแนวปฏิบัติการจัดการเรื่องร้องเรียนการทุจริตและประพฤติมิชอบ)
และจัดให้มีช่องทางการติดตามเรื่องร้องเรียนได้ด้วยตนเอง และมีการรายงานผลการดำเนินการหรือความก้าวหน้าเรื่องร้องเรียนให้ผู้ร้องเรียนทราบ

2) ดำเนินการให้มีเจ้าหน้าที่ที่รับผิดชอบดำเนินการให้เป็นไปตามกฎหมาย กรณีมีเรื่องร้องเรียนกล่าวหาบุคลากรในองค์กรปกครองส่วนท้องถิ่นที่ปฏิบัติราชการตามอำนาจหน้าที่โดยมิชอบ

3) ดำเนินการเผยแพร่ประชาสัมพันธ์ช่องทางการร้องเรียนการทุจริตให้บุคลากรและประชาชนทราบ
โดยทั่วกัน

4) ดำเนินการจัดทำและเผยแพร่ข้อมูลเชิงสถิติเรื่องร้องเรียนการทุจริตและประพฤติมิชอบของเจ้าหน้าที่

ของหน่วยงานบนเว็บไซต์หลักขององค์กรปกครองส่วนท้องถิ่น

5) รายงานผลการดำเนินการให้ผู้บริหารองค์กรปกครองส่วนท้องถิ่นทราบ

**6. ระยะเวลาดำเนินการ**

ปีงบประมาณ พ.ศ. 2566 - 2570

**7. งบประมาณดำเนินการ**

ไม่ใช้งบประมาณ

**8. ผู้รับผิดชอบโครงการ**

สำนักปลัด องค์การบริหารส่วนตำบลเทวราช

**9. ผลผลิต/ผลลัพธ์**

**ผลผลิต**

มีระบบและช่องทางการรับเรื่องร้องเรียนเกี่ยวกับการทุจริตที่สะดวก รวดเร็ว และปลอดภัยสำหรับ
ผู้ร้องเรียน

**ผลลัพธ์**

ภาคประชาชนมีบทบาทในการเฝ้าระวัง และติดตาม ตรวจสอบการทำงานของเจ้าหน้าที่ (พิจารณาจากจำนวนข้อร้องเรียนจากประชาชน,จำนวนเบาะแสะที่ประชาชนแจ้งหน่วยงาน)

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*